text:
MANEHO MIGRATORIO Y PRIORIDAD NA INTEGRACION TA KEDA CENTRAL PA CONSTRUI NOS SOCIEDAD (part 2)
Nos Isla semper tawatin varios nacionalidad ta biba den harmonia cu otro. Aruba ta un ehempel pa mundo. Varios paistin asina hopi problema pa convivi cu otro y despues di variosguera ainda nos no a siña nos les. Den pleno siglo 21 nos Isla tin mas di 90 nacionaldiad ta biba den harmonia cu otro.
Aruba su densidad di poblacion ta halto. E cantidad di persona pa km2 ta halto. E situacion aki ta trece bastaproblema cu ne. Pa menciona un par di problema: e fluho di awa, di beerputnan, ambiente no higienico, sonido (duro) ronddi bo cas, e sushedad rond Aruba. Mester amplia e plantanandi purificacion. Actualmente Dienst Openbare Werken(DOW) tin 3 planta di purificacion cu ta RWZI Bubali, RWZI Parkietenbos y RWZI Zeewijk. Asina por menciona algunproblema cu a bin ta presenta cu e crecemento di nospoblacion.
E problemanan aki mester di bon planificacion y solucion pa nos comunidad en general, paz entre bisiñanan y pa nos yiunan calidad di bida keda halto cu no mester sintistress, por drumi y lanta y biba trankil hunto cu nos medioambiente y ta feliz na Aruba cu ta esencia di bida.
Mirando e crecemento di nos poblacion nos mester fomentaintegracion atrabes di nos instrumento mas valioso cu ta nosidioma Papiamento, brinda sosten na e imigrante pa asinalogra un integracion mas rapido atrabes di cursonan(bijschooling) unda ta siña nos balornan, norma y y historiacomo pueblo. Pa e imigrante por sinti cu realmente e ta forma parti di nos comunidad.
Implementacion di un maneho pa integracion di tur esnan cu a scoge pa bin biba na Aruba den fase acopla na cada prolongacion di permiso. Nos forza ta noshendenan cu ta domina Hulandes, Ingles y Spaño hunto cu nos idioma nacional Papiamento.
Pasonan mester ser tuma pa encamina e cambio di e test di idioma pa naturalisacion, mirando cu e idioma Hulandes ta dificil pa esnan cu ta papiaSpaño y Ingles, alabes lo plantea den cuadro di ReinoHulandes bek na locual e tabata promer cu aña 2011, na undaun persona cu ta den proceso pa haya su naturalisacion por a scoge pa haci su examen na un di e lenguahenan oficial di Reino Hulandes, cualnan ta Fries, Hulandes, Ingles y Papiamento.
Nos departamentonan mester traha mas eficiente y mas transparente.
Gabinete Wever Croes a encamina un roadmap pa trece E-government na Aruba unda cu mas di procesonangubernamental lo ta digital asina minimalisando retraso y red tape. Meta ta pa den no mas di cuater siman e cliente por hayaun contesta. Esaki lo trece cu tur hefe di departamento di Gobierno lo ta riba E-Government.
Un proyecto pilotoConexion a cuminsa pa asina departamentonan wordo conectariba e mesun interoperability framework bao encargo di Nos Minister President Sra. Wever Croes. Awor ta bay cuminsa cu e proyecto piloto entre Censo, Cuerpo Policial, MinisterioPublico, IASA y DIMAS.
Asina Aruba ta un bez mas tumando pasonan di liderasgo politico den region y mundo. Mester


c: text/html

text:
Awe ta celebrando dia internacional di idioma materno. Pero segun poeta y artista Arubiano, Arturo Desimone, ‘awendia nos ta bibando e degeneracion di e lenguahe’.
El a señala cu nos por mira e degeneracion aki riba tereno politico. Si nos ta scucha e retorica di e politiconan, nan a bay atras. Antes e politiconan tabata influencia via di un tradicion romantico of liberal humanista.
Antes nan tabata purba di hinca den nan discursonan palabranan y frasenan cu un coriente poetico di e epoca di romanticismo. Mientras cu awendia e politiconan manera e presidente di Argentina no sa papia drechi, sino cu e ta purba di papia cu cifranan. Otro ehempel ta presidente Trump, y presidente di Republica Dominicana. E ta haya cu actualmente e politiconan cu ta wordo profila politicamente ta ocasiona un catastrofe den e lenga. E lenga mes ta den un crisis awendia y poesia por lanta nos for di e crisis di boroto.
Otro aspecto cu e ta menciona di poesia ta cu poesia tin un relacion cu e memoria. Den tempo antiguo e pueblonan tabata uza poesia pa memorisa nan historia. E filosofo Griego, Homero tabata un ehempel di esaki. Pero den e tradicion pre hispanico di indjannan Azteca y Maya cu a habita continente Mericano, poesia tabata un tradicion oral pa preserva nan memoria.
Mientras cu awendia e hendenan ta existi manera ‘sernan instantaneo. Nan no tin un pasado mas. Nan no tin un consenshi. Nan ta lubida kico a pasa 5 minuut prome’. Esaki ta e importancia y derecho di existencia cu un poesia tin: Un poder di trece bek e memorianan aki.
E ta kere cu awendia poesia tin su luga. Aunke e ta un luga reprimi y bastante marginal of minimalisa. Actualmente poesia ta nace paden di un conflicto contra e ordo logico y acepta. “Poesia no por nace sin un rechaso bastante fundamental di e manera con e mundo ta.” Sr. Demisone su opinion ta cu poesia no ta conservador, sino cu e ta progresista. E por ta un frontera di resistencia contra di e balornan conservador.
Aruba y poesia
E ta kere cu Aruba tin esaki scondi na cierto nivel y e echo cu Rubiano ta cubri of decora nan realidad un tiki cu cosnan hiper moderno. Pero e ta haya cu pabou di dje Aruba ta loke e poeta Spaño Federico Garcia Lorca a yama ‘un pueblo perdi di Andalucia’. Un pueblo chikito unda e realidad tin un drama profundo.
E poeta ta kere cu poesia ta importante pa e hubentud di Aruba. Recientemente el a participa hunto cu un grupo di poetanan jong den un recital na Brenchie’s Park. El a bay sin mucho expectativa, sinembargo el a wordo sorprendi positivamente. Un mucha chikito a recita un poema di su poeta preferi di lenga Ingles. Un poeta cu a tuma sr. Desimone hopi aña prome cu el a descubri esaki, esta Franz Wright. Sinembargo e ta haya tambe cu cierto hendenan ta wak poesia manera un forma di therapie cu nan ta haci den publico, locual e no ta acuerdo cu esey.
Papiamento y literatura
Aunke e no ta considera su mes un poeta importante y activista di nos lenga materno Papiamento, e ta contribui si pa promove su conocemento. El ta skirbi den otro lenganan. Aunke esaki no ta kita cu semper el a gusta nos lenga crioyo. El a cuminsa skirbi poemanan na Papiamento na Corsou, unda el a yega di residencia pa un temporada cortico.
“Mi ta haya cu e ta un lenga hopi rico, interesante y bunita.” E ta haya cu Papiamento ta mas natural pa e lenga literario cerca e Arubianonan cu pa varios generacion ta papiando Papiamento manera mayoria di e Arubianonan y Curasoleñonan. Pero e semper tabata papia Papiamento. Tambe e por comunica na Papiamento y otro idiomanan e complehidad ‘di un aldea di Caribe cu mayoria di hende di afo no por imagina’. Tin biaha e concepto cu tin pafo di Aruba ta cu nos isla ta un plachi simpel cu cantica di The Beach Boys.
Aña di Papiamento 2018 ta coincidi cu un contribucion cu sr. Desimone ta dunando na un academico Cubano, Jamila Medina Rios.
E ta un poeta cu a gana premio Nicolas Guillen 2017 pa su obra ‘El país de la Siguaraya’, un premio hopi importante na Cuba. Medina Rios a acerca sr. Desimone pa traha hunto un antologia di e poetanan jong di Caribe. Mirando cu e por papia y compronde diferente idioma, sr. Desimone ta yudando cu e traduccionnan di varios obra. Nan a haci un seleccion caba, ya cu tin hopi interes riba literatura di Aruba y Corsou, pero tambe di Surinam na Cuba y den otro paisnan Latino Americano.
No ta skirbi na Hulandes
E ta haya cu mayoria di nos escritornan ta busca e publico y mercado literario di Hulanda cu ta un di e mas limita na mundo. Esaki ta un motibo cu e no ta skirbi na Hulandes. E no kier mustra arogante ora cu e ta expresa cu no tin un publico interesa den Aruba of Corsou na Hulanda. E ta haya cu dificilmente e publico aki por compronde nos mestisahe y sociedad creole…
Tampoco nunca nan a deal of confronta nan pasado colonial completamente. Tampoco Aruba ni Corsou a confronta e echo di ta den un situacion cu no ta colonia, pero toch nan ta ainda den contexto di colonia. “Nan no a sali for di esaki mentalmente.”
P’esey e ta haya hopi dañino cu e autornan di e islanan di nos region y Surinam ta insisti di persigui un mercado Hulandes. E ta describi poeticamente esaki como un romance straño cu no tin futuro ni presente.
Cu esaki e no kiermen cu nos autornan local of di e islanan bisiña mester skirbi absolutamente na Papiamento. Pero talbes nan por skirbi den otro lenganan cu ta wordo papia den e sociedad multilingual aki.
Trayectorio
Sr. Desimone tin alrededor di 10 aña bibando pafo di su isla natal. Durante e ultimo decada el a biba mas tanto na Hulanda y Argentina. Durante e temporada aki el a participa den eventonan literario cu tin di haber cu poesia, pero tambe den exposicion di arte.
Actualmente el a bay participa den festival internacional di poesia di Granada na Nicaragua. Un festival cu ta gosa di bon reconocimento den mundo di literatura Hispano Americano. Pero tambe nan tin invitadonan di rond mundo cu ta expresa nan mes den otro idiomanan.
E ta curator hunto cu e artista Sebastian Rypson di un exposicion Power & Ancestors cu ta bay tin su apertura dia 3 di maart den Gallery WM na Amsterdam. Aña pasa el a bay un festival di poesia na Cuba bou e nomber: Encuentro di Jovenes Escritores y Poetas Ibero Americanos, unda tambe el a ripara cu un parti grandi di nan hubentud ta hopi interesa den poesia. Pero otro parti den Reggaeton cu no ta nada poetico.
Literatura Ruso tin un influencia riba dje, pero semper literatura di Caribe tabata importante pe. E por drenta den literatura di Caribe facilmente ora cu e ta lesa nan. Aunke su rais ta den otro paisnan manera Polonia y Argentina.
E artista ta dunando un contribucion importante pa promove e literatura di nos region. E luna aki ta programa cu un publicacion di un ensayo cu el a skirbi tocante un encuentro cu Frank Martinus Arion na Corsou. Nan ta publica esaki den Sydney Review of Books. Den e ensayo aki tin pidanan di e traduccion cu el a haci di e poemanan di Martinus Arion cu e ta considera un gran poeta. “Mi ta stima su poesia mas cu su novelanan.” E tabatin contacto personal cu e literato aki na Hulanda, pero tambe na Aruba y Corsou prome cu el a fayece.
Tambe el traha un serie di articulonan riba partinan menos conoci di literatura Latino Americano. E articulonan aki ta na Ingles pa un publicacion literario na Merca cu tabata yama The Drunken Boat y awor e ta wordo yama Anomaly. E ta conclui cu tin hopi interes y poco conocemento cerca e publico di habla Ingles riba ultimo desaroyo di poesia Latino Americano y Caribe.

robotstxt: allowed

filter: keep


text:
Djabièrnè 30 di novèmber 2018 24 empleado di Landsontvanger, ku a sigui e kurso interno pa ‘Senior Medewerker, Medewerker Invordering i Deurwaarder der Belastingen’, a risibí nan diploma.
Tabata un kurso intensivo den kua e kursistanan mester a hasi un eksamen na final di kada módulo.
Awor gobièrnu ta disponé di un grupo nobo di amtenar ku por duna nan aporte pa por kobra e debenan di impuesto. Landsontvanger por ta orguyoso di por disponé di Deurwaarder i Invorderaar profeshonalmente formá.
Na e seremonia tabata presente direktor di Banko di Seguro Sosial (SVB), señor Philip Martis, kende huntu ku señor Alfonso de J. Trona a entregá e diplomanan.
Nos kier felisitá e empleadonan aki di kurason i ta deseá nan hopi éksito den nan futuro karera.


text:
Ministerio di Industria, Comercio, Agricultura y Pesca ta pone $ 15 miyon disponibel pa asisti agricultornan afecta pa secura. Ministro Audley Shaw a declara cu ta haciendo un analisis apropia pa determina mas ayudo.
Tambe Shaw a bisa Camara di Representante recientemente cu bao di e programa di estimulo di produccion lo tin $ 19.95 miyon disponibel pa yuda agricultor via e miembronan di parlamento. Miembro di areanan rural ta haya $ 350.000 pa reparti, y miembronan d area urbano $ 250.000.
Shaw a informa cu e falta di yobida ta conta pa henter e teritorio. Alrededor di 5.600 agricultor a keda afecta cu perdida di en total 500 hectar. E cultivonan mas afecta ta berdura y fruta.
Ademas na St Andrew y St Thomas tabatin un perdida calcula na $20.9 miyon como resultado di candela di mondi. E cultivonan afecta mas ta koffie y mata di fruta. Pa loke ta disponibilidad y costo di produccion agricola, e mandatario a mustra cu tin un tendencia creciente den prijs di cuminda, aunke no lo tin necesidad di importacion di cuminda na gran escala, ya cu tin un aumento di produccion den e zonanan cu tin irigacion.
Mientras tanto e ministerio ta involucra den strategianan a largo plaso pa atende e desafionan relaciona cu cambio di clima. Esaki ta inclui expansion di e infrastructura di irigacion manera e Essex Valley Agriculture Development Project, pa yuda 700 agricultor cu problema di awa.
Tambe e ministro ta acercando FAOy UN Green Climate Fund pa ayudo den identifica sistema di ‘drip irrigation’ chikito portatil pa asisti cunukero chikito. Ademas ta implementando un plan ambicioso di planta mata di fruta, tanto pa consumo local como pa exportacion, ademas di yuda den programa di reforestacion.


text:
Biyones
No tin cifra exacto di cuanto ‘single-use’ straw di plastic ta wordo usa mundialmente. Pero pa haya un idea: na Merca alrededor di 500 miyon straw ta wordo usa diariamente. Pa pone e cantidad aki den perspectiva, imagina’bo cu 500 miyon straw ta suficiente straw pa yena 125 bus. Tur dia. E ta bira mas remarcabel si bo considera cu Merca tin menos cu 500 miyon ciudadano.
Na Aruba naturalmente nos no ta usa 500 miyon pa dia, pero usando straw di plastic ta haci nos parti di e problema y no parti di e solucion. Considera cuanto uso di straw bo por ripara den bo propio bida diario, sea straw cu bo mes ta usa of cu bo ta wak ta wordo usa.
Usa pa un rato, dañino pa hopi largo
Usualmente un straw di plastic ta wordo usa pa un rato so. Nos ta bebe un glas of cup cun’e y e ta wordo benta afo. Pero mientras cu su uso ta hopi cortico di duracion, e por contamina nos medio ambiente pa un tempo hopi largo.
En principio un straw di plastic por wordo recicla. Pero den practica e ta dificil pa recicla pa motibo cu straw ta chikito y tin tiki peso, cu ta haci cu machinnan cu ta separa sushi pa reciclahe den hopi caso no por separa straw for di otro sushi. Otro metodo pa separa straw ta rekeri labor manual. Tambe mester considera cu un gran parti di straw no ta ni yega na un planta di reciclahe. Sea nan ta yega na un dump na unda e ta keda dañino pa nos medio ambiente, of bo ta haya nan den lama of benta otro caminda.
Loke ta haci straw di plastic asina dañino ta cu e plastic di e strawnan no ta biodegradable. Cu tempo, plastic ta kibra den pida chikito (microplastics), cual por ta hasta mas dañino pa naturalesa. Por ehempel, pa pisca, tutuga y parha. Awendia no ta straño pa haya plastic den stoma di un bestia. Pa colmo nos ta contaminando nos mes tambe, si bo considera cu hopi di nos ta come pisca y carni.
Plastic den lama ta un problema grandi, y straw di plastic ta un parti di e problema aki. A ser calcula cu si poblacion mundial no reduci e cantidad di plastic cu ta bay den lama, pa aña 2050 lo tin mas plastic cu pisca den lama.
Tuma nota: e siguiente video ta grafico pero alabes ta mustra e consecuencianan cu un straw di plastic por tin den naturalesa.
Solucion pa e problematica di straw
Tin diferente manera pa stop di usa di straw di plastic. Esun mas simpel ta pa simplemente no usa straw. Den hopi caso cu straw ta wordo usa, e no ta necesario. Ta birando mas comun pa simplemente bisa un waiter of bartender pa no sirbi bo bebida cu straw.
Pa e situacionnan cu toch un straw ta deseabel, por usa straw di papel manera Aardvark paper straws. Tambe tin straw reusabel di glas, metal, silicone y hasta bamboo.
Un comunidad por haci hopi pa reduci, of hasta elimina, uso di straw di plastic. Leynan al caso por yuda, pero no ta necesario pa como comunidad warda riba gobierno pa trece un cambio den uso di straw. Un ehempel di esaki ta Seattle, un ciudad Mericano. Por medio di e campaña Strawless in Seattle nan a logra reduci e uso di straw di plastic grandemente. E campaña a wordo lidera pa e fundacion Lonely Whale y a conta cu participacion di negoshinan y personanan conoci. Mientrastanto e gobierno local di Seattle a anuncia cu Seattle lo ta e prome ciudad metropolitano cu lo prohibi uso di ‘single-use’ straw di plastic.
E campaña ‘Strawless in Seattle’ a haya atencion internacional y ta inspirando otro ciudad y pais pa prohibi uso di straw di plastic.
Na Aruba tin cierto hotel y restaurant cu no ta duna straw di plastic mas. Tin esfuerso cu ta wordo haci pa recicla plastic, por ehempel Plastic Beach Party. Pero como pais, te ainda nos no ta recicla na un scala grandi.
Tambe por nota cu mas consumidor a cuminsa baha man pa uso di straw di plastic. Hunto como comunidad nos por reduci e uso di straw di plastic drasticamente. Mas lihe cu hopi di nos lo pensa.


text:
Peticion Sosten Financiero
Entrante awe merdia 4:00 PM e formulario pa entrega e peticion pa por ricibi e Sosten Financiero ta disponibel riba nos portal di MiSVb (https://misvb.svbaruba.org).
Tur compania cu ta cualifica pa ricibi e Sosten Financiero pa empresanan mediano y chikito y cu a ricibi un email di informacion di SVb, por subi nos portal y yena e peticion. Pa e di dos pago aki tin un cambio grandi cual ta cu mester aplica pa esaki den MiSVb. Tur compania cu a haya un notificacion cu por aplica pa Sosten Financiero tin te dia 27 di juli 2020 pa haci esaki pa e di dos pago di e Sosten Financiero.
Den caso cu e compania tin pregunta pa cu e Sosten Financiero por manda un e-mail pa helpdeskmkb@svbaruba.org.
Den caso cu no ta bin na remarca pa ricibi e Sosten Financiero por manda un obhecion na bezwaarnoodplanregeling@svbaruba.org. Den e obhecion mester pone e nomber y SVb-code di e compania como tambe un motivacion pakico e compania ta di opinion cu e compania ta bin na remarke. Obhecionnan cu no ta completo, no ta wordo trata.
Pa mas informacion riba e Sosten Financiero por wak riba e pagina akibao:


text:
Bonaire Human Rights Organization i su sekshon “Hóbennan pa Derecho Humano Bonaire” ke yama danki na tur hende pa nan presensia i e tremendo ambiente na e promé edishon di nos seri di sine bou di e tema: ‘Konsientisá i empoderá’.
Nos a habri e anochi ku un poema konmovedor i poderoso di Sedney Marten. E poema a buta oyentenan pensa tokante imágennan i ideanan negativo ku ta eksistí di hende di koló i kon e persepshonnan akí ta afektá tantu e hende di koló mes komo e hende blanku: di hende blanku ku ta mustra ku nan tin miedu di hendenan di koló, te na hende di koló ku ta menospresiá bunitesa di nan mes koló, alabando idealnan di bunitesa Europeo. Pa kombatí e imágennan i steriotipo negativo di hende di koló, nos di “Hóbennan pa Derecho Humano Bonaire” ta presentá nos selekshon di pelíkula ku imágen positivo.
E promé pelíkula ku nos a mustra den e seri, ta e pelíkula popular ‘Black Panther’, kual ta mustra imágennan positivo i poderoso di un nashon Afrikano frikativo. Esaki pa kombatí e imágen negativo asosiá ku Afrika den media moderno. Na lugá di un Afrika pober i tristu, ‘Black Panther’ ta riku na imágen di rei, reina, guereronan i sientífikonan afrikano i ta trese un mensahe positivo di patriotismo, lealtat i kompashon pa otro.
Apesar di rumornan ku ta sirkulá, e evento no a kontra ku niun problema. BHRO ta kontentu ku e resultado di e nochi di pelíkula. Partisipantenan na e evento a haña kos di bebe i snèk i despues di e pelíkula nos a haña e reakshon ku e partisipantenan a gosa di e anochi.
E seri di sine ‘Konsientisá i empoderá’ lo sigui 6 di novèmber ku un otro pelíkula positivo, poderoso i konsiente, kual nos lo anunsiá pronto.


text:
Geplaatst op 06 December 2019 dor di Ministerio Tráfiko, Transporte i Planifikashon Urbano
Willemstad – Dia 5 di desèmber CPOST INTERNATIONAL a hasi entrega di nan relato anual 2018 na Minister Jesus-Leito. Den 2018 e organisashon a enfrentá diferente reto, i tabata tin varios logro importante, manera entre otro modernisashon di e servisio di PuntoMio.
E mundu di Pòst ta kambiando mundialmente i komo Kòrsou nos tambe tin ku keda ‘up to date’. C POST a demonstrá di por manehá e kambionan aki i move ku tempu.
Tambe, e entrega di su relato anual ta un paso importante den kumpli ku bon gobernashon di instansianan di Gobiernu.
Minister Jesus-Leito lo tuma bon nota di e relato i ta antisipá mas desaroyo positivo riba e tereno di pòst.


text:
BAN SIGUI CUIDA Y MANTENE NA E REGLANAN PA ASINA PRONTO NOS POR ‘FLATTEN Y CRUSH THE CURVE’
Nos ta den un fin di siman na unda cu diabiera 13 di augustusa drenta e informacion di un total di 192 caso nobo y 1122 caso activo. Esaki ta un situacion hopi serio cu ta forsaGobierno y Crisis Team tuma decisionnan pa asina purbacontene y baha e contagionan y cu pronto nos por ‘flatten y crush the curve’ un biaha mas.
Durante Conferencia di Prensa di diahuebs anochi, PromeMinister a anuncia e cambio di maneho ta pa loke ta trataCovid-19: (1) Scolnan ta habri 1 di september 2021 cu excepcion di scolnan cu por habri online y crèche. (2) Entrantediabierna 13 di augustus, entretenimento den establecimentonan nocturno y fiestanan priva no ta permiti. Solamente ta permiti musica di background y maximo un musico.
Prome Minister Evelyn Wever-Croes ta encurasha cadaciudadano di nos pais, pa nos sigui cuida y mantene na e reglanan pa asina pronto nos sali for di e situacion aki.
“Nos ta enfrentando e mesun enemigo cu nos a enfrenta 13 di Maart 2020, numa cu un variante diferente. E mesunconsehonan ta conta ainda pa enfrenta e enemigo aki, labaman frecuentemente, uza tapaboca, tene distancia y si bo tin un sintoma keda paden y yama bo dokter pa bo por haci un test.
Nos tin algun conseho adicional pa esnan di edad mas grandiof tin salud vulnerabel y esey ta limita bo movecionnan, no sali si no mester y no ricibi bishita si no mester. No tene fiesta na cas, especialmente esnan mas vulnerabel.
No pensa cu e hende cu bo ta bay topa no tin Covid. Es mas, prome bo topa cu ne, pensa cu e tin Covid pasobra e chens ta cu e tin’e pero ni e ni abo sa. No brasa, no sunchi, laba man y uza tapaboca.
Cuida e circulo di hendenan cu bo ta aden. Crea bo propiobubble. Mi ta cita akinan un dokter hopi stima: No bay trip cu ken cu ta cu bo no a wak den hopi tempo. Mi kier añadi; no bay trip mes.
Sa cu ken bo ta anda, sa ken bo ta topa cu ne. Bo no sa di undae ta bin y bo no sa unda el a bay. Cantidad di casonan conociaworaki, pasobra tin hopi hende cu tin’e cu no ta conoci, e chens ta hopi grandi cu entre awe cu mayan bo ta topa un hende cu tin’e y e no sa.
Finalmente ban cuida nos grandinan y esnan mas vulnerabel di salud y den e caso aki nos mucha chikitonan. Come on mensennos por, nos a pasa aden caba, nos a pasa aden varios biaha y esaki tambe nos ta bay enfrente y nos ta bay surpase. Mi no por hacie mi so, nos no por hacie nos so, ta nos tur hunto un biaha mas mester lora manga, uni y cu determinacion enfrentay surpasa e crisis cu nos ta aden.
Mi kier finalisa dirigiendo mi na e profecionalnan den cuido, dokternan, enfermeronan, esnan cu ta labora na hospital y nadokter di cas, esanan cu ta labora na DVG y cu e Crisis Team, no descurasha. E situacion ta dificil y e lo bay bira mas dificilden e dianan nos dilanti pero e no ta bay dura demasiadolargo. Ban keda positivo maske con dificil e situacion ta, nosta sigui resa pa boso sigui tin e forsa pa enfrenta tur loke nosmester enfrenta. Danki di curason pa tur e trabou y tur e sacrificio cu bosonan ta haci y ohala cu pronto nos por mirabek patras cu e di 4 ola aki nos a flatten the curve y despuesnos a crush the curve”, Prome Minister a expresa.


text:
KRALENDIJK – Informashonnan ku nos tin i ku a yega nos redakshon deportivo, ta mustra ku kampionato 2020-2021 di futbòl di nos isla, ta kuminsá dia 25 di e luna aki, 25 di novèmber 2020 pues.
Djamars otro siman segun e informashonnan, lo tin reunion ku e klupnan di futbòl afiliá na e federashon di futbòl ku ta FFB. Durante e reuion aki lo papia tur loke ta regardá e kampionato ku e klupnan miembro, pa despues prepará pa e kampionato kuminsá dia 25 di novèmber 2020.
For di algun siman pasá tin palabra di nos Promé Mandatario, Gezaghebber sr. Edison Rijna ku por kuminsá, pero a keda spera riba e partisipashon ofisial di e komishon ku ta atendé esaki, sin tende nada nada ainda di e komishon ku no ta logra haña kontakto tampoko kuné. Si logra haña kontakto mes, no ta haña ningun informashon konkreto di esaki.
FFB no ta bai warda mas, djamars ta reuní ku e klupnan miembro pa kuminsá dia 25 di e luna aki den forma di kalentá pa sigui ku e parti kompetitivo di e kampionato.
FFB tin tur kos kla basta dia kaba pa kuminsá, solamente tabata pendiente di un kontesta di e komishon di salubridat relashoná ku esaki.
Lo hunga sin públiko manera a bisa pa kumpli ku e eksigensianan di e komishon i desishon di nos Promé Mandatario. Weganan lo bai via “live streaming” di manera ku e fanatikada por sigui esakinan via e sistema aki.
Skema pa e kampionato ta kla, rèfrinan tur ta kla pa kuminsá, stadion ta OK pa kuminsá, pues bala tei kuminsá lora dia 25 di e luna aki, esaki ku partidonan pa kalentá i kana drenta e kampionato kompetitivo.
Foi djawó nos ta deseá e klupnan di futbòl den e kampionato tur kos bon i éksito ku e kampionato.


text:
Djárason 6 di óktober, seis agente di Kuerpo Polisial Kòrsou (KPC) den e investigashon “Outpost” a presentá den Korte di Promé Instansia na Kòrsou. Nan ta wòrdu sospechá di a hasi nan mes kulpabel na robo for di bibienda òf intentento di esaki, falsifikashon di prosès verbal i abuzo di outoridat komo amtenar.
Den e periodo di 16 pa 18 di sèptèmber 2020, e sospechosonan tabata traha nan seis huntu den un tim. Nan a kore bai seis diferente adrès na unda – según nan propio deklarashon – nan tabata sá ku tin hende ta biba ku antesedente òf ku por wòrdu ligá na droga. Na e adrès nan aki, nan a mustra un órden falsu pa drenta i seguidamente a listra e kas. Fiskal ouksiliar ni mèldkamer no tabata envolví. Ora a haña plaka òf droga, a kwe esaki bai kuné. Imágenan di kámara di e listramentu, si esaki tabata presente, a wòrdu destruí. E habitantenan no a keda detené i plaka i droga ku a wòrdu konfiská no a keda prosesá según prosedura di konfiskashon manera preskribí den e instrukshon di trabou di e Tim Finansiero. E sèn a wòrdu repartí entre e agentenan. Na momento ku e entradanan i listramentu di e bibiendanan a sali na kla, esakinan a keda deskribí den un prosès verbal di lokual a topa kuné, pero kontrali na lokual ku a sosodé. Esaki a keda firmá pa tur seis verbalisante.
E investigashon “Outpost” a wòrdu ehekutá dor Buro di Asuntunan Interno (BIZ) di Kuerpo Polisial Kòrsou bou di responsabilidat di Ministerio Públiko di Kòrsou. BIZ a hasi un investigashon ekstènso. Ministerio Públiko a indiká durante e seshon den Korte ku ta di hopi preokupashon ora ku un agente polisial mes ta den Korte komo sospechoso. Esaki no ta bon pa e konfiansa den polis. Pero dor di a investiga e kaso aki a fondo, KPC a demonstrá ku nan tin e kapasidat pa limpia nan organisashon. Esaki ta hopi importante pa e konfiansa den e estado di derecho.
Pa motibu di limitashon pa ku COVID e kaso a wòrdu separá den dos parti. E kaso kontra B. R. i J a keda tratá den su totalidat. Ministerio Públiko a demandá un kastigu di prizòn di 4 aña di kual 2 aña kondishonal pa B., 3 aña di kual 2 aña kondishonal pa J., i 240 ora di trabou di tarea ku 2 aña di kastigu di prizòn kondishonal pa R. A demandá tambe ku ko nan no por eherse nan funshon durante 5 aña. E demanda pa R. ta diferensiá di e otronan pa motibu ku e sospechoso desde un prinsipio di su propio boluntat tabata habrí tokante e kaso.
A kuminsa trata e kasonan kontra di Tj, O i D, pero lo sigui ku esakinan dia 18 di òktober próksimo. Hues lo dikta sentensia di tur kaso dia 22 di novèmber 2021.
Six police officers in court
On Wednesday October 6th, six officers of the Police Corps Cura çao (KPC) were on trial ′′ Outpost ′′ in the Court of First Instance at Cura çao. They are suspected of being guilty of theft from homes, or an attempt to do so, drafting false records and misuse of office powers.
During the period from 16 to 18 September 2020, the suspects worked with the six of us in a team. They drove to six addresses, which they – according to their own – knew there were people living in antecedents or could otherwise be related to narcotics. At those addresses they showed a false burden fleetingly entering and then searched the house. The assistant district attorney was not involved nor was the dispatch informed. If drugs or money were found, it was taken. Any CCTV cameras from the search were destroyed. Residents were not arrested and the funds taken and drugs were not processed directly according to the seizure procedure, as prescribed in Team Financial’s work instructions. The money was distributed by the cops. When publicity was given to the raids, the ′′ acts of office ′′ were described in contradiction with truth in a report of findings, which was signed by all six verbalists on office.
The investigation ′′ Outpost ′′ was conducted by the Bureau Internal Affairs (BIZ) of the Police Corps Cura çao under the responsibility of the Public Prosecutor in Cura çao. BIZ has carried out very extensive research. The prosecution has indicated at the hearing that it is very worrying that the police themselves are in the suspect bench. That’s not good for trusting the police. But by getting to the bottom of this case, KPC has shown itself to have a self-cleaning capacity. And that is a great asset for trusting the rule of law.
Due to COVID restrictions, the lawsuit had to be split. The case against B. R. and J is finished. The OM has demanded sentences of 4 years imprisonment of which 2 are suspended for B, 3 years of which 2 are suspended for J and 240 hours of community service with 2 years of probation for R. It has also been demanded that office of 5 years. The punishment for R. week off, among other things because this suspect has given openness of business at an early stage.
The cases against TJ, O and D have already started, but will continue on October 18, 2021. On November 22, the judge will rule in all cases.


text:
115 reunion di stakeholders en conexion cu formacion di Gabinete Wever-Croes te cu awo
E REUNIONNAN CU DEPARTAMENTONAN DI GOBIERNO LO CUMINSA E SIMAN AKI
Yegando mas cerca di formacion di un gobierno solido y cu mayoria den Parlamento, dialuna 30 di augustus e reunionnancu stakeholders den nos comunidad a sigui cu FormadorEvelyn Wever-Croes y e ekiponan di Partidonan MEP y Raizriba e temanan social y financiero. Despues di e reunionnan, e institutonan invita a duna nan declaracion na prensa.
Pa Fundacion Centro Pa nos Grandinan Kibrahacha, Director señor Jeffrey Matos a duna su declaracion na prensa. Sr. Matos a indica cu e Fundacion ta satisfecho cu Aruba ta bay haya un Minister pa atende cu e cartera di nos adulto mayornan cua lo ta na beneficio di e grupo aki den nos comunidad. Den e reunion, Fundacion Kibrahacha a elabora riba e diferenteproyectonan cu nan a realisa, cu tin den ehecucion comotambe e proyectonan cu tin den nan plannan. Un fundacion cu pa 36 aña ta brinda nos grandinan di tur districto na Aruba un centro di actividad ofreciendo servicio di transporte y hunto cu stakeholders ta organisa diferente evento di informacion ribadiferente tema entre otro salud y technologia.
Pa FCCA, señora Julie Wever, Director Technico y Comerciala duna declaracion na prensa. Sra Wever a duna di conoce cu e topiconan cu FCCA a trece dilanti a cay na bon agrado y a logra trece nan puntonan cardinal padilanti pa loke ta tratavivienda pa nos comunidad. Sra Wever a expresa cu ta hopiduidelijk cu mester traha mas hunto riba diferente topico riba e parti social y con pa traha pa logra barionan cu ta fit den noscomunidad y cu tin tur facilidad den dje teniendo cuenta cu flora, fauna y medio ambiente y brinda pueblo casnan di calidad.
Pa Stichting Rancho, cu tin 11 aña di existencia, señor CliffortRosa a duna su declaracion y e menciona e puntonan cu nan aelabora den e reunion cu Formado. Sr. Rosa a elabora riba e programa Celebrando 200 Aña di Oranjestad cua programa a cuminsa aña pasa. E Stichting ta pidi e colaboracion di Gobierno, departamento y stakeholders pa asina por encaminae programa aki te cu 2024. Conserva historia y cultura di Oranjestad especial di Rancho tawata un punto di enfoke. E fundacion ta pidi Gobierno pa pone mas atencion na e protocolnan di Unesco y riba e SDGs especialmente number 17.
Pa APFA, señora Shelia van Veen, Director, a duna sudeclaracion na prensa bisando nan tawata tin un bon reunion cu Formador y ekipo na unda cu e delagacion di APFA a hayavarios pregunta tambe di parti di e ekipo di formacion. APFA a duna un presentacion cortico y interesante tocante e diferentedesaroyonan di e fondo di pensioen splicando tocante e inversionnan y posicion financiero di e fondo. A elabora riba e tema di flexibilisacion pa brinda e participantenan mas escogencia den nan pensioen.
“Te aworaki nos a reuni cu 115 stakeholders. Cada un di e reunionnan aki tawata sumamente interesante na unda cu hopipuntonan importante a wordo treci padilanti. Ainda falta algunstakeholders pa reuni mientras cu e reunionnan cu e diferentedepartamento di Gobierno. Nos ta den e ultimo fase di formacion y pronto Aruba lo tin un gobierno solido pa e proximo 4 añanan. Mi ta gradici cada stakeholder y tambeprensa pa a duna di nan pa reuni cu nos y na prensa pa tur diatawata presente pa e declaracionnan treci dilanti”, PromeMinister Evelyn Wever-Croes a duna di conoce.


text:
Oranjestad-Misa di Crisma ta un manifestación di e unidad di nos Iglesia, na unda henter pueblo cristian ta reuni, hunto cu e sacerdotenan di cada parokia y cu Obispo como cabes di nos Iglesia local.
Den e celebración aki, nos Obispo ta consagra e tres diferente azeta usa den Iglesia, esta: Azeta di Enfermo, Azeta di Catecumenonan y Santo Crisma. Tambe, den e Misa aki, tur sacerdote presente ta renoba nan compromiso na Señor y na nos Mama Iglesia.
A bira tradición caba cu cada Parokia ta tuma turno pa bira e luga di e celebración Eucaristico aki. E aña aki Parokia di San Francisco, tin na su encargo e celebración tan significante aki.
Pa medio di esaki Pastoor Stanislaw y e comicion encarga cu e celebración aki, tin e grato honor y placer pa invita e Pueblo di Aruba en general pa bin celebra hunto cu nos e celebracion tan significante aki.
Lugar: Pro-Catedral San Francisco di Asis
Fecha: diaranson 16 april, 2014
Ora : 7:00 P.M.


text:
Oranjestad-Den e dianan aki hopi ta esnan cu ta traha den e aparato publico cu a recibi nan carta di retiro bisando cu no lo prolonga nan contracto mas cu Gobierno di Aruba. E medida aki a bin despues cu a bira bisto cu no tin placa pa por paga tur e trahadornan nobo cu Gabinete Eman a hinca den e aparato publico. Minister Yrausquin a cuminsa cu e racha di kita hende for di trabou na Belastingsdienst y na Douane, siendo cu na otro departamentonan di Gobierno carta a yega pa e diesthoofden reduci e cantidad di contractant cu 50%. Locual cu hopi a comenta ta e hecho cu Minister Eman mes kende ta e promer yama pa reduci gasto mester a duna ehempel y reduci su gabinete di 9 pa 7 minister.
E ta conoci cu Gabinete Eman II a tarda pa wordo forma debi cu mester a busca un forma pa por a cumpli cu tur promesa cu a ser haci den campania electoral. Asina mester a cumpli cu e promesa pa banda di e 7 Ministernan di Gabinete Eman I, nombra sr. Croes y sr. Yrausquin tambe como Minister den e gabinete nobo. Di e manera aki Gabinete Eman a pone e promer medida riba lomba di Pueblo ya cu mas Minister ta significa mas gasto pa Gobierno y mas gasto pa Pueblo cubri.
Awor cu placa a bolbe caba cu Gabinete Eman y cu no por fia placa asina facil mas riba mercado internacional, Gabinete Eman a haye ta reduci gasto y pasa medida riba lomba di Pueblo. Esaki ta algun di e condicionnan cu Hulanda a pone pa Aruba por haya placa fia via Hulanda. Presta placa via Hulanda ta e unico salida cu ta keda nos Pais pa nos no haya bati bancarota y nos florin perde su balor. Pesey bou di e ansha aki pa cumpli cu condicionannan cu Hulanda a impone, Gabinete Eman a cuminsa na kita grupo grandi di persona for di trabou y pasa medida pa loco riba e Pueblo di Aruba.
Ta remarcabel con keto Minister Eman a keda riba locual ta pasando na nos Pais. Vooral si nos tene na cuenta cu den eleccion na hopi ocacion Minister Eman tabata bisa cu no lo pasa medida y awor medida ta yobe riba lomba di Pueblo y riba dje ta kita hende di trabou. Di Minister Eman nos a spera cu elo a duna un mihor ehempel door di cuminza reduci e gastonanan di su gabinete promer door di cuminsa pa reduci e cantidad di Minister di 9 pa 7. Pero ta bisto cu Minister Eman ta prefera di keda keto y laga Minister Yrausquin haci e trabou sushi di pasa machete den e aparato publico, sin cu e mes ta move un dede of bisa algo.
Si Minister Eman di berdad ta stima e Pueblo aki manera cu e ta pretende ora di braza y sunchi hende, anto elo mester duna ehempel y reduci su gabinete di 9 pa 7 Minister, promer cu e castiga e Pueblo aki cu retiro di trabou y medida pa loco.


text:
Kralendijk – Hopi awa a kai na Boneiru den e siman ku ta tras di lomba. Ora awa para e chèns pa sangura brui i kousa malesanan di infekshon manera Dengue, Chikungunya i Zika ta oumentá. Na e momento aki Departamentu di Salubridat Públiko no a konstatá e malesanan aki na Boneiru pero ta bon pa prevení.
Prevenshon di lugá di brui di sangura ta e mihó manera pa kombatí plamamentu di e malesanan aki. Pa e motibu aki Departamento di Salubridat Públiko ta hasi un yamada riba tur hende pa hasi tur artefakto den kas, den kurá i den bisindario ku ta òf por kontené awa bashí i tirá nan afó òf warda nan. Ta trata aki di artefakto manera baki di plèstik, tayer di outo, bòter, baki di kuminda, tapa, vas i skòter bou di baki di mata.
Na Boneiru nos konosé diferente tipo di sangura. Tin solamente un tipo di sangura, e sangura Aedes Aegypty, ku nan ta yama tambe sangura di dengue, ku por transmití Dengue, Chikungunya i Zika. E sangura aki ta pika prinsipalmente durante dia i por rekonosé na su pianan ku strepi blanku. E sangura di dengue ta biba den serkania di hende i por hañ’é prinsipalmente den kas i den kurá. E sangura muhé ta pika hende pa por chupa sanger ku e tin mester pa alimentá e webunan den su kurpa. Despues e ta buska artefakto den kurá i bisindario kaminda tin awa limpi pa pone su webu nan. E sangura di dengue preferibelmente ta pone su webunan den artefaktonan artifisial ku banda liso, manera plèstik i tayer di outo. Si bo sòru ku den bo kurá i bisindario no tin ningun artefakto ku awa por keda para den dje, bo ta prevení ku e sangura ta brui den bo kurá i bisindario. E sangura di dengue ta biba den kas tambe. P’esei sòru pa bo kas ta liber di sangura pa medio di flit regularmente i sòru pa sangura no por drenta bo kas, por ehèmpel mediante uso di skrin dilanti bo bentananan.
Renbak, barí i hèmber pa fangu awa aden ta lugánan ideal di brui pa e sangura di dengue. Pa e motibu aki ta supliká hendenan ku ta fangu awa di yobe pa nan matanan òf bestianan pa sera esakinan bon pa sangura ku por ehèmpel un pida paña òf skrin pa sangura ku un elastík rònt di dje i kontrolá esaki regularmente. Bo por tuma kontakto ku Sekshon di ‘Vector Controle’ pa konseho i pa laga trata renbak i barí di awa.
VOORKOM DENGUE, CHIKUNGUNYA EN ZIKA
Kralendijk – Er is op Bonaire veel regen gevallen afgelopen week. In stilstaand regenwater kunnen muggen heel snel voortplanten en ziektes vooroorzaken zoals Dengue, Chikungunya en Zika. Er zijn op dit moment geen bevestigde gevallen van deze ziekten bekend bij de afdeling Publieke Gezondheid maar het is belangrijk om een uitbraak te voorkomen.
Het voorkomen van broedplaatsen van muggen is de beste manier om verspreiding van deze ziekten tegen te gaan. De Afdeling Publieke Gezondheid roept daarom iedereen op om alle voorwerpen in huis, tuin en omgeving die water (kunnen) bevatten zoals plastic bakjes, autobanden, flessen, etensbakjes, dopjes, vazen en schotels onder plantenbakken te legen en op te ruimen.
Op Bonaire komen verschillende soorten muggen voor. Er is maar één soort mug, de Aedes aegypty mug, ook wel de dengue mug genoemd die Dengue, Chikungunya en Zika kan overdragen. Deze mug prikt vooral overdag en is te herkennen aan haar witte gestreepte pootjes. De dengue mug leeft in de buurt van mensen en is vooral te vinden in huizen en tuinen. De vrouwtjes mug prikt mensen om bloed op te kunnen zuigen dat zij nodig heeft om haar eitjes in haar lichaam te voeden. Daarna zoekt zij voorwerpen in tuinen en buurten waar helder water in staat om haar eitjes in af te zetten. De dengue mug legt haar eitjes bij voorkeur in kunstmatige voorwerpen met gladde wanden zoals plastic voorwerpen en autobanden. Door er voor te zorgen dat er in uw tuin en omgeving geen voorwerpen zijn waar water in kan blijven staan voorkomt u dat de mug broedt in uw tuin en omgeving. De dengue mug leeft ook binnenshuis. Zorg daarom dat uw huis muggenvrij is door regelmatig te sprayen en te zorgen dat uw huis muggendicht is door bijvoorbeeld het gebruik van screens voor de ramen.
Regenbakken, tonnen en emmers om water in op te vangen zijn ideale broedplaatsen voor de dengue mug. Mensen die regenwater op vangen voor hun planten of dieren worden daarom verzocht om deze goed af te sluiten voor muggen met bijvoorbeeld een doek of muggengaas met een elastische band er om heen en regelmatig te controleren. U kunt contact opnemen met de Sectie Vector Controle voor advies en het laten behandelen van regenbakken en tonnen.


text:
14 di aprel
14 di aprel ta e di 104 dia di aña (105 den un schrikkeljaar) riba e kalènder gregoriano. Ta resta 261 dia pa sera e aña.
A sosode[editá | editá fuente]
- 1912 - E barko krusero britaniko RMS Titanic ta dal kasi mei anochi kontra di un seru di eis den parti nort di Oseano Atlántiko. Madruga dia 15 di aprel e ta sink.
- 2013 - Na Venezuela ta tene elekshonnan presidensial pa e término 2013-2019. Nicolás Maduro ta keda elegi susesor di e fayesido presidente Hugo Chávez.
A nase[editá | editá fuente]
A fayese[editá | editá fuente]
- 1986 - Simone de Beauvoir, filósofo, eskritor i feminista franses.


text:
ORANJESTAD – Minister di Husticia Arthur Dowers tabatin e honor di cende e prome luz LED di caya den e bario di Paramira, cu ta keda net patras di stadion di RCA na Solito. Un bario nobo, cu casnan bunita, pero cu no tabatin luz di caya. Algo cu a cambia e siman aki.
Diahuebs anochi Minister Dowers, den presencia di su colega di Infrastructura Benny Sevinger, a cende e luz cu a trece un alegria grandi pa e habitantenan. Aunke cu e bario ta basta bon desaroyo, tin algun aspecto, manera iluminacion di caya cu tabata falta. Gobierno tabata consciente di esaki. E deficiencia den luz di caya ta algun cu a wordo neglisha pa algun decada te ora cu Gabinete Mike Eman I y II a yega pa goberna. Minister Dowers a pasa den e bario aki recientemente y un biaha mas a scucha e habitantenan riba nan preocupacion pa e scuridad den e bario, y a duna nan e bon noticia cu pronto nan lo mira mira cambio den esaki. “E cambio a yega. Nos ta sumamente contento di ta aki,” e mandatario a bisa diahuebs anochi.
Minister Dowers a splica cu na momento cu a bay campaña 4 aña pasa a uza e slogan “ainda falta”, pasobra segun desaroyo tuma luga den un pais cada bes tin cosnan cu mester wordo haci. “Nos ta contento cu awe nos por cumpli cu un bario mas y duna un contribucion di e forma aki na aumento di siguridad y reduccion di riesgonan.” E iluminacion di barionan ta un aspecto hopi importante, y e Gobierno cu e ta forma parti di dje ta kere cu e tin e obligacion pa duna e contribucion aki na e comunidad “cu a sostene nos, pasobra nan a mira cu nos a pone prioridadnan na loke ta importante pa e pueblo.” Pero e mandatario na mesun momento a bisa cu tin hopi cos mas pa haci ainda, den e bario di Paramira y otro barionan.
Durante e proximo siman personal di ELMAR lo ta trahando pa instala luz LED den henter e bario. Mirando e eficiencia di e tipo di luznan aki, nan ta wordo instala cada pasa un palo di luz. Programa Luz den Bario ta algo cu Gabinete Mike Eman a bin ta trahando riba dje for di aña 2012, basa riba peticion di habitantenan di diferente bario pa haya mas iluminacion di caya.


text: Dialuna atardi a drent informe di un kiebro y ladronicia na Bon Tosti den Paardenbaaistraat na playa, mesora a dirigi patruya na e sitio. Na yegda di e patruya a papia cu e donjonan cual a declara cu e ladronnan lo mester a purba pasa door di bentanan prome pero no a logra y despues a kibra candal di porta patras y logra drenta. Paden nan a pasa door di tur cos y bay cu varios appliance, entreotro toaster, blender y asta frigidaire. Tambe a tuma nota cu nan lo a laga un bentana semi-habri den preparashon pa pasa un di dos biaha pa bay cu mas cos. Polis a tuma tur informashon y lo bay revisa video di camera di seguridad pa haya bista riba e ladronnan aki.


text:
Tur SBO di RK ta duna diploma rekonosé
Nos por garantisá ku e estudionan na Maris Stella SBO, Rk MTS, Frater Aurelio i Eligia Martir ta kuadra ku tur eksigensia i e diplomanan ta rekonosé. Nos a konstatá ku nos skolnan di SBO tabata sentro di atenshon den diferente korant algun dia pasá ku nòmber i fam. Nos ke gradisí pa e atenshon duná na nos skolnan. Tur alumno i mayor ta bon bini pa inskribí na nos 4 skolnan di SBO kualnan ta:
Maris Stella SBO, Rk MTS, Frater Aurelio i Eligia Martir. Paso tur e opleidingen na tur e 4 skolnan ta rekonosé. Nos por garantisá un diploma rekonosé. Ku orguyo nos por bisa ku nos skolnan ta traha inkansabel tur dia pa loke ta bon kaba bira mas bon. Tuma kontakto ku Eligia Martir si bo ke bai hasi un estudio rekonosé den e sektor di kuido i bienestar. E skol ta forma profeshonalnan integro, ku amor pa e trabou, ku empatia i ku e aktitut korekto pa ehersé e kuido nesesario. Nan “opleidingnan” ta tòp te hasta nan ta haña petishon di doñonan di trabou kaminda nan studiantenan ta kore stazje, pa nan duna e empleadonan tambe lès pa nan trahadónan por haña un diploma rekonosé. Tuma kontakto ku RK MTS si bo ke un “opleiding” den techniek ku ta rekonosé. Nan ta traha den estrecho koperashon ku kompanianan grandi kaminda e hóbennan por kore stazje.
Anto si bo ke bai den Horeca i Turismo, no tin riba Maris Stella SBO. Bo ta kòrda Kòki riba Kòki, awel bo mes sa. Tambe nan tin opleiding Brood en banket i opleiding pa pelukero. Diferente posibilidat tin pa bo.
Frater Aurelio su nòmber ta plamá tur kaminda komo un di e skolnan ku su hóbennan durante stage ta ekselá. Pa Administratie en Commercie, IT, secretarieel, juridisch etc, ta na Frater Aurelio mes bo mester ta. No tin riba dje.
Danki na kada personal di e skolnan di SBO ku ta traha duru i inkansabel.


text:
E momento a yega pa Aruba acudi na urna electoral. E participantenan na e proceso electoral, ta cambia cada eleccion no solamente pa loke ta trata partido y candidato, pero tambe pa loke ta trata votadonan.
Tin cambio den e loke ta wordo yama “kiesregister” di 2021 compara cu 2017 hustamente pa motibo di e exigencianan di ley kende ta participa na eleccion pero tambe e cambionan natural di un comunidad.
E dos factornan aki ta intimamente liga na otro pa sigura un bon funcionamento di e sistema democratico.
Cambionan den composicion di comunidad ta refleha nan mes directamente den e registro di votadornan, cu ta wordo prepara a base di informacionnan di Censo, cu mester scrap nomber di personanan cu morto a ranca for di nos comunidad pero tambe personanan cu ya no ta inscribi na Aruba.
Di otro banda tin nombernan nobo den e registro di votadornan pa asina tur persona cu a alcansa awor e edad minimo pa vota of a wordo inscribi na Censo como persona cu a establece nan mes na Aruba y ta cumpli cu e profil legal di votador, por haci uzo di nan derecho di voto.
E kiesregister pues ta dicidi kende ta bay vota y ta di e votadornan aki ta bini e personanan cu ta subi un lista politico pa como candidato nan haya permiso pa bay representa Pueblo den Parlamento.
Na urna electoral e proceso democratico ta haya cumplimento y Aruba ta dicidi kende lo drenta Parlamento, e ala di gobernacion di e pais a base di Trias Politica, e tres pilarnan di gobernacion cu ta Parlamento, Gobierno, Husticia.
E separacion di poder mester duna Pueblo garantia cu no tin poder dictatorial na e pais.
Segun e concepto democratico, gobierno ta di Pueblo. Pues mester compara gobierno, como un negoshi den cual tur ciudadano cu ta cumpli cu e concepto legal di ciudadano segun Censo, ta participa.
Den un empresa priva, ta topa cu e Hunta di Comisarionan cu ta representa e propietarionan di e empresa. Den nos sistema di gobernacion, Parlamento ta e Hunta di Comisarionan, cu ta dicidi kico e Gerencia di e empresa (den e caso aki pais Aruba) ta bay haci.
E gerencia di e gobierno di Pueblo pues ta bira loke nos ta yama Gobierno, cu ta e Conseho di Ministronan, cu ta wordo forma dor di un mayoria den Parlamento.
Esaki ta necesario pa motibo cu mescos cu den un empresa cu hopi propietario, ta dificil pa tanto hende dicidi hunto riba tur loke mester pasa. Pues e Conseho di Ministro mester ehecuta e trabounan di tur dia pa tin gobernacion y pa esaki tin e aparato gubernamental, e companianan di gobierno pero tambe instancianan oficial independiente.
Gobernacion total di Aruba ta basa riba ley cu no solamente pa Husticia ta importante. Husticia ta ocupa su mes cu e e bon conducta di ciudadanonan enfrente leynan pa e pais funciona (leynan penal) y e leynan civil cu ta regla e bon relacion entre ciudadanonan, nan empresanan y tambe gobierno.
Pa un miembro di Parlamento cumpli cu su trabou, ora e ta defende interes di Pueblo den Parlamento, e no por wordo persigui den Corte pa loke e ta trece dilanti pa sostene su punto di bista. Esaki ta wordo yama inmunidad Parlamentario.
Mayoria den Parlamento ta dicidi riba leynan di e pais, cu nan ta aproba si e leynan ta bini di Gobierno of di Reino. Un Miembro di Parlamento por traha Ley, cu Parlamento mester discuti y aproba. Parlamento por cambia Ley.
Parlamento ta dicidi riba tur placa di Aruba. Un Gobierno mester tin aprobacion di Parlamento pa e gasta placa y mester duna cuenta pa tur placa cu e gasta a base di calculacionnan (presupuesto) cu Parlamento ta aproba.
Si bira necesario pa bini cambio den e cifranan anual calcula, Gobierno ta presenta na Parlamento un suplemento di presupuesto.
Ni Gobierno, ni Parlamento, ni Husticia por actua na forma secreto of contra Ley. Esaki ta haci Aruba pues un Estado di Derecho ya cu ciudadano, Parlamento, Gobierno y Husticia, mester tene su mes na Ley.
Aruba como parti di Reino ta basa riba un areglo legal yama Monarkia Constitucional. Gobernador na nomber di Rey tambe ta parti di Gobernacion di Aruba den cual Rey ta tene su mes na e orden Constitucional di e pais.
Na momento cu e proceso electoral cuminsa dia 25 di Juni, palabra ta keda na tur ciudadano, cu segun ley mester vota segun nan concenshi.
Ley ta castiga compra y benta di voto cu fabor. Ley ta castiga cualkier intento pa forsa un persona vota pa un candidato.
Cada ciudadano segun su concenshi mester vota pa e personanan cu ta capaz pa representa Pueblo y percura pa un gobernacion husto, productivo pa henter comunidad, na bienestar di tur hende.
Dia 25 di Juni 2021 ciudadanonan ta dicidi riba nan futuro na un forma directo pasobra loke pasa na e pais, ta decisivo pa bienestar di cada ciudadano.


text:
UN TOTAL DI 297 COMPANIA YA A COMPLETA E PROME FASE DI E ARUBA HEALTH & HAPPINESS CODE (HH CODE) Y LO WORDO OTORGA E SEYO DI PRE-CHECK
ORANJESTAD – Siman pasa Oficina di Turismo di Aruba (A.T.A.) a lansa e “Aruba Health & Happiness Code" (HH Code) den colaboracion cu Departamento di Salud Publico (D.V.G.), Ministerio di Salubridad, y socionan clave den e industria turistico. Un total di 297 compania cu a yena e registracion y checklist debidamente durante e prome siman ya caba a logra completa e prome fase di e proceso di Aruba Health & Happiness Code (HH Code) exitosamente y consecuentemente por ricibi nan seyo colorido di HH Code (seyo di pre-check).
E 297 companianan cu ya caba a logra completa e prome fase di HH Code exitosamente door di yena e registracion y checklist debidamente cumpliendo cu tur rekisitonan, ta inclui companianan den e cuater sectornan di ‘Accommodation’, ‘Retail/Shop/Supermarkets’, ‘Food & Beverage’ y ‘Food Trucks’. E companianan aki a ricibi un email confirmando cu nan a completa e prome fase aki pa cual nan ta wordo otorga un seyo colorido di HH Code (seyo di pre-check). Ta hasi un apelacion na tur compania cu a registra pa verifica si a ricibi e email aki, mirando cu esaki lo por a bay den ‘junk mail’.
Companianan cu ricibi e email aki lo por pasa busca nan seyo colorido (seyo di pre-check) entrante diabierna, 29 di mei, na oficina principal di A.T.A. cu ta situa pabou di Talk of the Town. Por pasa busca esaki durante orario di trabou entre 8:00 AM y 12:00 PM y entre 1:00 PM pa 5:00 PM di dialuna pa diabierna. Ta pidi tur compania pa tene cuenta cu na momento di busca e seyo colorido di HH Code, cada compania lo wordo otorga un (1) seyo colorido den forma di un sticker. E seyo colorido lo wordo manda via email den forma digital tambe. Ademas, ora di busca e seyo colorido cada compania lo mester presenta un copia di e email di confirmacion cu a ricibi y lo mester firma pa asina haya e seyo colorido (seyo di pre-check).
Despues di a completa exitosamente e prome fase, e datonan di e 297 companianan cu a ricibi nan seyo colorido (seyo di pre-check) awor lo wordo traspasa pa D.V.G. pa asina inicia e di dos fase di e proceso di HH Code cu ta consisti di un inspeccion na e sitio di operacion. Ta importante pa menciona cu no tin ningun termino stipula den cual por spera e bishita aki, mirando cu e lo tuma luga inesperadamente y e cantidad di companianan cu lo mester wordo inspecciona ta grandi. Sinembargo, A.T.A. siguramente lo mercadea e companianan cu ya caba a logra obtene nan seyo colorido (seyo di pre-check).
A.T.A. kier haci uso di e oportunidad aki tambe pa recorda tur compania cu e HH Code ta un seyo mandatorio cu tur compania mester obtene. Tuma bon nota cu e ultimo dia pa companianan completa e registracion y checklist ta diadomingo awor, dia 31 di mei pa 5 or di atardi, pa e cuater sectornan cu ya a wordo lansa. Dentro di poco por spera e introduccion di sectornan adicional cu tambe lo wordo pidi pa completa e registracion y checklist pa cu e HH Code. Pa mas informacion tocante e HH Code y con pa registra por bishita www.arubacovid19.org/ahhc of por manda un email na healthcode@aruba.com.


text:
Nos recuperacion ta den nos man! Awo mas cu nunca nos tin pa sigui cuida nos mes, pa asina nos sigui maneha Covid-19 riba nos isla.
Durante e ultimo lunanan, e aumento di casonan a scala di manera significativo, esaki a trece cune diferente reto y obstaculo. Tambe ela conduci na diferente medida di proteccion un bez mas pero e resultado ta cu e casonan ta bahando. E medidanan hunto cu e disciplina y compromiso di nos comunidad, a logra e bahada significativo di e curva. Nos ta den bon caminda, pero nos mester sigui cumpli pa persevera.
Departamento di Salubridad Publico Aruba por medio di e campaña aki kier encurasha y motiva nos comunidad completo pa sigui cumpli, sigui cuida y mantene un mentalidad positivo den e periodo aki. Nos ta conoci pa ta un pueblo cu curashi y determinacion pa logra cosnan grandi y hunto so nos por sigui hiba nos isla dilanti. Uni nos ta vence, dividi nos ta fracasa.
P'esey invitacion pa nos tur sigui cuida nos mes, pa asina cuida otro. Uni nos lo ta mas fuerte pa resisti Covid-19, si nos sigui e recomendacionnan di Ministerio di Salud y DVG.
Nos ta logrando y cu Positivismo, curashi, motivacion, determinacion, disciplina y AMOR PA NOS PAIS! Nos lo persevera.
Aruba ta conta cu bo!


text:
Enseñansa Primario
Na Aruba nos conoce tres tipo di enseñansa primario:
- Enseñansa Preparatorio (kleuter), pa muchanan di 4 te cu 6 aña;
- Enseñansa Basico, pa muchanan di 6 te cu 12 aña;
- Enseñansa Special, na nivel preparatorio y/of basico pa muchanan cu mester di atencion special.
Ordenansa nacional (ley)
Enseñansa Primario na Aruba ta reglamenta di e siguiente manera:
Enseñansa preparatorio na Aruba ta reglamenta den:
Enseñansa basico y enseñansa special na Aruba ta reglamenta den:
Directiva
Tin scol publico y scol particular cu ta ofrece enseñansa primario. Dienst Publieke Scholen (DPS) ta dirigi y ta encarga cu administracion di e scolnan publico. Otro directivanan di scol ta dirigi y administra e scolnan particular. Mayornan ta liber pa scoge enseñansa pa nan yiu a base di nan creencia of punto di salida di educacion. Mayoria di e scolnan ta subsidia. Pa por ricibi subsidio di gobierno e scol mester cumpli cu e rekisitonan describi den e leynan ariba menciona.
Educacion pre-escolar pa muchanan di 0 pa 3 aña no ta forma parti di enseñansa reglamenta. Nan ta bou maneho particular y no ta ricibi subsidio di gobierno.
Noticia
- Veel middelbare scholen schaffen zittenblijven af, zorg om lerarentekort (6/19/2020)
- Stichting Tooby cu regalo pa scolnan Primario (12/11/2017)
- Prome relato di e efecto di e programa multilingual (9/21/2017)
- Seminario di Kerndoelen pa Scol Preparatorio (6/1/2017)
- Resultado di “Colegio Toets” (4/25/2017)
- “Colegio Toets” nacionalisa (4/6/2017)
- Scolnan basico ta ricibi metodo pa preveni abuso di mucha (2/9/2017)
- Inscripcion na Scolnan Publico (1/18/2017)
- Hour of Code (11/21/2016)
- Training Kerndoelen Rekenen & Wiskunde plus (10/16/2016)


text:
Diasabra atardi no a ricibi informe di cu e victima di e kemadura di diasabra mainta a haya 2 atake despues si e incendio, ademas nos a ricibi informe Di cu preparacionnan ta ser haci pa mand’e pa tratamento den exterior. Ta trata aki di Amauri Montes kende ta e conocido parillero di El Gaucho Restaurant. Nos ta manda deseo di un pronto recuperacion na su persona.
3 thoughts on “Amauri victima di candela diasabra mainta a haya 2 atake despues di a kima, preparacionnan ta ser haci pa mande exterior!”
-
Por favor… Berdad e twt traha na El Gaucho pa hopi anja.
Caminda ela sinja traha segun protocol di safety, Conforme cu exigencia di TUR instancia cu ta controla El Gaucho PA MAS DI 42 anja caba. Di cual El Gaucho NUNCA A HAYA UN SAFETY VIOLATION.. Semper tur cos ta na ordo y segun ley.
Anto cu fire extinguisher cada tanto meter.
Na El Gaucho ta grill riba carbon di palo. Pero NUNCA a usa cualkier fuel pa sende candela.
E fumes ta A, daña e smaak di carni, y B, ta causa un brandGevaar.
Gaucho ta pride su mes di ta old school. Can’t go wrong with perfection..
Amaury a bai hasi side job, y tuma shortcut. ENVEZ DI UZA PROTOCOL DI LOKE ELA SINJA DI EL GAUCHO.
Ta duel compania, donjonan, management y dimas colega pa loke a pasa Amaury.
Nos tur ta spera un pronto recuperacion.
-
Henter e famia di El Gaucho ta tristo pa locual cu a pasa cu Amaury Montes. En berdad ta incomprendible con e cu su tanto anja di experiencia trahando como Parillero na El Gaucho, por a comete un error asina. Jamas nos grillnan ta wordo sendi cu fuel. E sabiendo esey bon y cu amplio experiencia di traha cu candela diaramente, asina mes ta sufriendo awor cu kemaduranan di 3 er grado.
Nos ta desea e famia hopi forza y pa cu Amaury por recupera.
-
HASTA ENTREGADORNAN DI GASOLIN TA CANA CU CELULAR ORA NAN TA TRAHANDO
.


text:
E siman aki, 20 desèmber 1937, a kumpli 83 aña ku Kòrsou (i e sobrá 5 islanan di gebiedsdeel Curaçao) a bai urna pa di promé biaha skohe 2/3 parti di Staten. Por a vota pa 10 Miembro di Staten (isla Kòrsou tabtain 6, Aruba 2, Boneiru 1 i Islanan Ariba 1). Gobernadó tabata apuntá e sobrá 5 miembronan. Tabata un elekshon den un tempu ku un divishon di katóliko v.s no-katóliko nunka bisto. Ban repasá algun di e reglanan di Curaçaosch Kiesreglement 1937 ku tabata sumamente kompliká i sigun un diskurso di Dòktor da Costa Gomez: “niet passend in het volkskarakter…”
Hende hòmber i muhé por a pone nan mes kandidato pa bira miembro di Staten, pero ta hende hòmber so por a vota. No tabatin kandidato hende muhé.
E rekesitonan pa hende hòmber votadó (votadó aktivo) i hende hòmber i hende muhé kandidato (votadó pasivo), tabata entre otro:
Edat mínimo di 25 aña, ‘Nederlandse onderdaan’, residensiá na Kòrsou for di 1 yanüari 1937, entrada mínimo di F 1,200 pa aña i tur belasting pagá. Tambe mester tabatin por lo ménos 7 aña di enseñansa Uitgebreid Lager Onderwijs (U.L.O.). Si bo no tabata kumpli ku e rekesitonan di enseñansa, por a pidi pa pasa un tèst, e asina yamá ‘proef van bekwwaamheid’. Algun di e rekesitonan di e ‘bekwaamheid toets’ tabata konforme artíkulo 8:
Verstaan en mondeling terug vertellen van een eenvoudig courantenbericht of andere mededeeling. Het zonder grove taalfouten kunnen schrijven van een eenvoudig stukje. Eenvoudige bewerkingen uitvoeren met gehele en gebroken getallen en met maten en gewichten van het metriek (of een ander ) stelsel. Voldoende kennis bezitten van de topographische aardrijkskunde van het gebiedsdeel Curaçao en omgeving en zeer in het algemeen van de landen der aarde. Eenig begrip hebben omtrent de taak van de Staten, van het Bestuur van Curaçao en van de voornaamste gouvernementsdiensten.
Tabatin 4 agrupashon polítiko na e elekshon: Curaçaosche Roomsch Katholieke Partij, Jong Curaçao Stroming, Onafhankelijk Verkiezingscomité i de Curaçaosche Scheepsvaart Maatschappij. Kurioso tabata ku votashon tabata pa kandidato i no agrupashon polítiko. Riba e ‘stembiljet’ tabata aparesé e 12 kandidatonan konforme un sekuensia ‘alphabetisch en lexicographisch’. Ningun kandidato riba e sembiljet tabata keda identifiká komo miembro di su agrupashon polítiko.
Por a vota na tur aki na Kòrsou 2,030 hende di kua a vota 1,665. Kòrsou su poblashon na 1937 tabata 91,000.
Na Kòrsou por a vota pa un máksimo di 6 kandidato pareu, pero mester a pone e sekuensia di preferensia di 1 te 6 riba bo ‘stembiljet’ (si bo vota pa 6 kandidato). Si bo skohe pa vota pa 4 kandidato bo sekuensia di preferensia mester tabata di 1 te 4. Na Aruba por a vota pa 2 kandidato pareu mientras na Boneiru i Islanan Ariba, a vota pa 1.
A keda skohé na Kòrsou: da Costa Gomez, Martijn, Désertine, Capriles, Maal i Rustige.
Katólikonan ku tabata konsiderá no-katolikonan i prinsipalmente miembronan di Masoneria komo enemigu mortal tabata sumamente rabiá ku e Kiesregelment aki pasombra nan a mira ku tabata difísil pa e pueblo katòliko kumpli ku e rekesitonan pa vota. A bai asina leu di akusá Hulanda (ku a traha e Kiesreglement 1937) di ta anti-katóliko. Despues di elekshon sinembargo un korant kontentu a bisa -sin sikiera menshoná ken a drenta Staten: “Het voorloopig resultaat voor de 10 zetels is, dat zes katholieken en vier niet-katholieken werden gekozen”.
Willemstad, Kòrsou


text:
Diaransona anochi den stadion Guillermo P. Trinidad tabata tin continuacion di campeonato regular di AVB ora cu e pumanan di Piedra Plat esta Sv Britannia Total Finace a topa cu e orguyonan di Noord esta Bubali. E wega tabata di suma importancia pa Bubali door cu Bubali mester di un victoria pa acumula punto pa por drenta como e di 4 clasificado den e playoff. Tanto Britannia Bright Bakery, RCA y Dakota ta clasifica caba y tur tres team ta preparando nan mes pa playof final.
Den e oncena di Bubali nos por a wak algun cara nobo especialmente den e parti ofensivo y di e forma aki Bubali kier forsa drenta play despues cu Bubali no tabata tin un bon prome rond pero den di dos rond a bin por la goma. Dene oncena di Britannia Sports4all nos a haña falta di dos hungador estelar cu ta Renier Paraez y Johnatan Ruiz, mientras cu nos a wak siman pasa e regreso di Marvin Hous y e siman aki nos a wak e regreso di Luis “Coco” Estrada. E 11 hungadornan cu a cuminsa wega pa Britannia Gatorade / Vitamalt ta; Kendrick Dania, Luis Murillo, Pierre Estiverne, Theric Ruiz, Carl Geerman, Danni Mozo, Luis Estrada, Margin Kock, Carlos Caro, Seba Montoya y John Lugay. Como reserve tabata; Lionel Kaarsbaan, Rodymar Paesch, Jean Claude Farro, Jean Marc Farro, Pheadric Baromeo y Marvin Hous.
E wega ta bin caba cu score di 2-0 pa Britannia cual golnan a wordo anota pa Sebastian Montoya na di 44 minut di e prome tempo y pa Marvin Hous na di 90 minut di dos tempo. Cambionan pa Britannia Frisian Flag tabata; Marvin Hous na lugar di Carlos Caro, Rodymar Paesch pa John Lugay, Jean Marc Farro pa Carl Geerman y Jean Marc Farro na lugar di Danni Mozo. Cu e vitoria aki Sv Britannia Gotarade / Total Finace ta alcansa 43 punto faltando 2 wega pa finalisa e di dos roun, cual weganan ta contra di Dakota y RCA. Un pabien na e pumanan di Piedra Plat cu otro 3 punto.


text:
Kareda di Baiskel di Fundashon Karnaval Banda Abou (FKBB).
Kareda di Baiskel di Fundashon Karnaval Banda Abou (FKBB).
Pa medio di e komunikado aki, Fundashon Karnaval Banda Abou ta invitá pueblo di Kòrsou i habitantenan di Banda Abou , pa partisipá na nos kareda di baiskel.
E kareda ta tuma lugá
Dia: 6 ougùstùs 2017
Ora: 2or pm pa 6or pm
Lugá di salida: vèlt di Soto
Final: Vèlt di Barber ( pegá ku edifisio di Roodekruis)
Ruta di kareda di baiskel ta: Sali vèlt di Soto. direkshon Santa Krus. Kue Kaminda Prospero Roojer i finalisá na Barber riba vèlt di Barber. Lo tin kompañamentu musikal di DJ Bradley.
Por kumpra karchi na: Sede di FKBB na Barber, Beep Beep Sta Maria, Mensing Kaminada.
Pa mas informashon por tuma kontakto na tel: 5118916 / 6877399 òf 6728884


text:
Macuarima Aruba: Tur hende tin derecho di manifesta segun nos constitucion. Banda di bo derecho bo tin tambe bo obligacion como cuidadano pa mantene bo mes na leynan stipula door di autoridad.
Nos di Cuerpo Policial tin e tarea pa garantisa e seguridad di esnan manifestando y tambe pa cumpli cu leynan stipula.
Si bo ta manifesta, haci uso di e derecho pero kedando trankil y conforme nos leynan. Mester tin un permiso oficial pa por haci uso de e camindanan publico.
Nos kier a recorda cu en conexion cu covid-19, tin un decreto ministerial na unda articulo 4.2 insiso 1 ta bisa siguiente:
“Nos mester mantene distancia social di 1,5 meter for di otro e momento cu nos ta riba caminda publico, parkenan of beachnan publico.”
Cuerpo policial ta enfatisa un biaha mas cu nos ta consciente di e desaroyonan actual den nos comunidad, semper y cuando manteniendo e orden publico y e seguridad engeneral y actuando segun nos leynan stipula.


text: Awe, djárason, 2 di òktober, alrededor di 9’or di anochi, sentral di polis a risibí notifikashon ku tin un kandela na SGB. Na yegada di patruya i brantwer a konstatá ku ta e partí pafo di e kantina tabata na kandela. Na promé instante a pensa ku por tabatin peliger pa motibu di sospecho ku lo por tabatin asbèst den e dak. Despues di un investigashon kortiku por a deskartá e sospecho aki komo ku e edifisio di e kantina ta un basta resien kaminda no por papia di asbèst. No ta konosí ainda kon e kandela a start. Investigashon ta andando.


text:
Olympic News
-
News
Dia Olimpico 2020
Awe riba e fecha 23 di juni, mundo henter lo conmemora e Dia Olimpico. Tur aña riba e fecha 23…Read More »
-
News
Antorcha Olimpico rumbo pa Tokyo
E recorido di antorcha Olimpico rumbo Tokyo, Japon a inicia cu e candela sendi na Olympia Ancient Sin duda un…Read More »
-
Olympic News
Kenneth apunta pa FIBA
Kenneth Vrolijk apunta den e National Federation Support and Development di FIBA pa e periode di anja 2019 – 2023.…Read More »
-
Olympic News
Nicole un hende muher lider den deporte
Miembro di COA, Sra.Nicole Hoevertsz considera un di e hende muhernan lider den e deporte mundial. Asina Panam Sports a…Read More »
-
News
Buki Conmemorativo 46 atleta Olimpico Arubano
Comite Olimpico Arubano a presenta nan buki conmemorativo di e 46 atletanan Olimpico Arubano Durante un bunita ceremonia celebra na…Read More »
-
Olympic News
Comite Olimpico Arubano a reuni cu Minister Dangui Oduber
Comite Olimpico Arubano a reuni cu Su Excelencia Minister di Salubridad, Turismo y Deporte, Dangui Oduber. Awe diamars atardi tabata…Read More »


text:
Brasami un biaha mas ku un tremendo evento den kuadro di selebrashon di su 20 aniversario
Brasami un biaha mas ku un tremendo evento den kuadro di selebrashon di su 20 aniversario
Anualmente Verslavingskliniek Brasami, mihó konosí den boka di pueblo komo Brasami, ta organisá diferente aktividat pa rekoudá fondo, pa asina nan por logra kubri tur e gastunan di nan programanan. Tur esaki ku e meta pa garantisá rekuperashon optimal di nan habitantenan.
Selebrando Brasami su di 20 aniversario ku nan a kumpli dia 18 di aprel último, Brasami ta organisá un kaminata grandi titulá: Heads-Up! Walk. Esaki lo tuma lugá djadumingu dia 9 di yüli 2017. Ku hopi dedikashon e Fundashon aki i tambe vários boluntario ta organisando e kaminata aki alabes ta invitando henter pueblo di Kòrsou pa partisipá na e kaminata aki. Esaki lo ta un evento úniko, kaminda tur partisipante lo pasa bon i alabes kontribuí na e lucha kontra adikshon di e habitantenan di Brasami.
Karchinan pa e kaminata ta na balor di fl.10,- i ta optenibel na Brasami den oranan di ofisina. Pa reservá bo karchi(nan) i tambe pa kualke pregunta, tuma kontakto libremente ku Brasami via telefòn 4623053.
Tur partisipante lo risibí un armbant komo rekuerdo di nan partisipashon. E armbant aki ta kontené e kolónan, diseño i título di e kaminata.
Durante di e kaminata lo tin diferente pòst kaminda por tuma awa. Na final di e kaminata lo repartí algu di kome i bebe pa kada partisipante. Lo tin un “Heads-Up Wall” kaminda tur presente lo por skibi un palabra di estímulo dediká na nos habitantenan.Tambe na final nos lo tin blas ku helium ku nos lo laga lòs komo señal di éksito pa esnan ku ta luchando ku e malesa di adikshon. I asina ku kabes na laira lo sigui selebrá i pasa un ratu kontentu huntu, kompañá pa un tremendo DJ.
Ku e tremendo inisiativa aki Brasami ke tira un lus riba e problemátika di adikshon i alabes konsientisá nos komunidat ku e lucha kontra adikshon mester di sosten i apoyo di un i tur.
Un gradisimentu ta bai na tur esnan ku ta kooperando ku e gran evento aki.
Komishon di Aktividat
Verslavingskliniek Brasami
Rembrandstraat z/n


text:
Asparagus custard
Ingrediente:
• 2 cups asparagus corta pida-pida
– 3 webo
– 3 cuchara di manteca (gesmelt)
– 2 cups lechi
– ½ telep salo
– 1 telep tabasco
Preparacion:
herbe asparagus den un poco awa te ora e ta moli. Bati webo y pone e manteca gesmelt y lechi y salo. Ponenan hunto cu ½ cups die awa cu e asparagus a herbe cune. Pone den un baki hunta cu
manteca tur cos hunto. Despues pone e baki aki den un otro baki cu awa cayente (baño di maria) y pone den fornu na (350 grado) y lage te cu mei ora pa 1 ora. Bo ta check e custard y sirbie cayente.
Ayaca
Ingediente:
• 1 ½ saco hariña pan – 6 ½ lb. foyo pa ayaca (herbenan 10 min)
• 1 lb. Crisco – 1 lb carni baca sin webo y sin vet
• 2 lb carni porco – 2 ½ lb. galiña – ½ .b. bacon – 3 lb. promenton
• 2 lb. ayoporros – 3 lb. sibojo
• 3 lb. tomati – 1 paki siboyin
• 1 paki peterselie – 2 cabez konoflo
• 1 boter alcapara (chiq.) – 1 botter mosterd (chiq.)
• 24 olijfi – 2 kopi rasenshi
• 24 pruim – 48 cashipete
• 2 cuchara saus ingles – 1 glas grandi biña moscatel
• 1 rol cabuja fini pa mara.
Preparacion:
corta e carni di baca y di porco den pida pida cuadra. Herbe y galiña y lilanan den pidanan chiquito (waroda e bouillon o consomme). Mula e promenton ayoporros, siboyin, tomati, sibojo y peterselie. Pone e crisco ceinta den un planchi y pone mitar di e ingredientenan anterior den dje, hunto cu mitar di e konoflonan machica, (usa awor solamente mitar di e crisco). Ora e ingredientenan aki ta hasa, agregae resto di e ingrediente mula y laga nan hasa un poco mas preparando un smoor. Pone carni di porco di baca y e bacon corta den repi fini y laga tur hunto cushina te ora cu nan keda bon hasa. Despues agrega e carni di galiña. Ora e stoba ta cla agrega e alcapara, rasenchi, mosterd, saus ingles, e biña, salo, peper na bo gusto. Despues cu e mansa ta cla disolve un poco consome di galiña den dje. E otro mitar di crisco ta worde hasa cu e resto di conoflo machica. Pa mansa nos ta sigui e instruccionnan ariba e paki di hariña Pan y agrega ½ kopi di crisco pa cada paki di harña pan. Si bo tin deseo di duna e mansa color agrega un poco di colo-o-noto na e conoflo y cris.
Bakijou a la marina
Ingredientenan:
• 1 paki di bakijou SEA BEST
• ½ siboyo grandi corta na reenchi
• ½ promenton berde corte na repi
• ½ promenton cora corta na repi
• 2 cuchara grandi di azeta di olijfi
• 2 augurk corta na blokki
• 15 zilveruitjes
• 1 cuchara di picalili
• 1 cuchara di tomato pure
Preparadion:
pone e bakijou fresca pa saca e salo (24 ora prome) su mañan ta herbe e bakijou pa mas
of menos 1 ora. Smoor tur e ingredientenan, ora cu e bakijou a caba di herbe ta pone
hunto cu e ingredientenan y laga smoor pa 15 min.Por come cu aroz, funchi of batata herbi. Cu awacati y banana hasa.
Bakijou Stobá
Ingrediente:
• 1 paki di bakijou
• 1 siboyo
• 2 promenton
• 2 tomati
• 1 taki di selder corta chikito chikito
• 2 diente di knoflook
• 1 cuchara grande di awa
• 1 cuchara grande di manteca
Preparacion:
pone e bakijou fresca for di anochi y percura pa e awa tapa e bakijou completo. Mainta ora ta cla pa cuminza ta laba e bakijou bon, kita e scama y bute herbe cu knoflook. Ora e bakijou caba di herbe esta bira moli, ta score e awa y ta labe dos te tres biaha pa e salo sali. Despues nos ta corta e bakijou chikito chikito, y ta bolbe labe pa despues hase den un tiki zeta. Pone e siboyo, promenton, tomati, y selder hasa
den un cuchara di awa, y manteca. E awa ta pa e specerijnan no seca mucho. Despues ta pone e bakijou hunto ce u specerijnan y laganan cushina un tiki. Por sirbi e bakijou hasa cu pampoena herbi, tutu of funchi.
Balchi di salmon
Ingrediente:
• 3 webo – 1 bl. Salmon di awa chikito
• Siboyo, promenton, pica
• Maggy sauce, black peper, bladk soy, ketjap manis, (un tiki
di caka uno) – 8 cuchara di hariña – ½ cuchara di baking powder
Preparacion:
Bati e 3 webonan tira e salmon cu su awa aden. Tira siboyo corta chiquit, promenton, pica, maggy, black pepper, black soy, ketjap manis tira e 8 cuchara hariña y e baking powder, bruhanan hunto.Pone azeta hasa cayente, cu un cuchara di e mansa pone den e planchi lage hasa.
Bolo di pan cu lamoenchi
Ingrediente:
• 4 webo (separa blanco for di dol)
• 1 1/3 kopi di lechi condens
• 1 telep di casca di lamoenchi raspa
• 1/3 kopi juice di lamoenchi
• 1 telep di incensia di vanilia
• ¼ telep di nutmuskaat
• 2 cuchara gr. di manteca dushi dirti
• 2/3 kopi di pan bieu raspa fini
Preparacion:
Bati e dol di webonan bon bati y despues bruhanan cu e lechi condens. Pone acerca e casca di lamoenchi, e juice di lamoenchi e vanilia y nutmuskaat. Bruha tur cos bon den otro. Bati e blanco di webonan bon bati y basha esaki tambe adeny despues e manteca dirti y mitar di e pan raspa. Awor ta hunta un forma cu rees, y ta strooi den dje mitar di e sobra pan. Ta basha e mezcla den e forma y sobra pan riba dje. Durante ½ ora ta horne den un forno no mucho cayente, despues ta pega e fornopero ta lage e bolo aden cu porta cera 1 ora mas.
Cabaron di caribe
Ingredientenan
• 1 lb. di cabaron (pele y hacie limpi pa herbe)
• 1 siboyo corta chiquito
• 1 apel pela y corta na bloki chiquito
• 1 bara di manteca of margarina blue ribbon
• 1 telep di curry powder
• 1 tenchi knoflook machica
• 1 cuchara grandi di pindakaas
• 1 lamoendhi y salu segun smaak
Preparacion:
Hasa e siboyo cu apel y e curry den manteca te ora nan haya uncolor geel. Pone e knoflook hunto cu nan. Awor drei e pindakas aden y basha mes tanto awa lauw te ora e saus ta diki. Primi un tiki lamoenchi y strooi salo segun smaak den e saus. Lagecushina pa 8 minuut. Pone e cabaronnan aden y e ta cla pa come.
Cabrito stoba
Ingredientes:
– 1/2 liber carnisa1
– 1/2 liber di kabrito
– 2 cibyo mediano corta fini
– 2 teenchi knoflook corta fini
– 1 promenton corta na bloki
– 1/2 madam Jeanette corta fini fini
– 2 tomati pela y corta den kwater
– 1 tsp suco
– 1/4 tsp nootmuskaat
– 2 tbs rucu
– Lamoenchi
– Salo y pepper
Preparacion:
Laba e carnisa, kita e vet y pone herbe pa 15 minuut. Cambia e awa un biaha. Corta e carnisa den pida (bite size). E cabrito bo ta season cu salo, garlic powder, onion powder, nootmuskaat y pepper. Tambe agrega na e season english sauce. Hasa e cabrito hunto cu promenton, ciboyo, knoflook y tomati pa 15 minuut. Agrega e carnisa y si mester un tiki awa. Cushina e cabrito te ora nan ta casi cla. Agrega e batata y pasta di tomati. Cushina te ora e batata ta moli.
Calbas largo stoba
E cuminda aki bo hasi mescos pa papaya stoba.
Ingredientes:
– Un calbas di ongeveer 3 liber
– 1 liber di carnisa
– 2 liber di carni stoba
– 2 ciboyo grandi corta na bloki chikito
– 1 promenton corta na bloki chikito
– 2 tomati mediano
– 1 1/2 di pampoena
– 2 batata dushi chikito
– Manteca
– Rucu
– Pasta di tomati
– Nootmuskaat
– Comino
– Salo y pepper na smaak
– Bouillon vegetal (2 liter)
Despues cu nos a laga nos carnisá i rabu freska i a laba nan bon , ta pone nan huntu ku e carni di cabritu , siboyo, konofló, nutmeg i manteka na candela. E awa den e weja mester ta cuater dede mas cu e contenido. Tanten nos ta caska e calbas, corté saka e mondongo i corté na dou dou. Ora e carninan a cushiná ta agrega e calbas, batata i ruku laganan kaba di cushiná. No lagé cushiná hopi pa e calbas no bira papa. Nos por come e Calbas Largu Stobá aki ku aros of funchi. .
Calchi carni
Ingredientenan:
Sasona e carni cu:
– Season all
– Mascala
– Polvo di konoflok
– Paneermeel
Den blender:
– 1 siboyo
– 1/2 promenton
– 3 tenchi konoflok
– 2 pida cilantro
– 1 pida selder
– un tiki ketjap mani
Sirbi cuanto: 4 pa 5 persona
Instruccionnan:
Mezcla e carni sasona cu locual bo a caba di blend. Tira paneermeel aden. Si no tin, bo por toast pan y usa su garna. Traha e carna na bola. Por bati un webo y pasa e balchinan den webo pa mara. Pone e wok keinta cu basta azeta y laga e azeta bira hopi cayente. Pone e balanan hasa den dos biaha. Ora caba di haci nan tur pa prome biaha, ta cambia e azeta y ta haci e wok limpi tambe. A wor por haci nan di dis biaha.
Saus:
Coi un tiki di e azeta cu bo a caba di haci e balanan pa traha e saus.
Agrega:
– 1 siboyo
– 1 promenton
– 2 tomati fresco
– Un tiki ketjap mani
– Un tiki tomati catchup
– Un tiki awa
– Na final por corta ginger chikito pone aden
Ora cu bo saus ta kla, ta pone e balanan landa den dje pa e toke final.
Calco a la Parilla
Wak e grill ta cayente pa esaki.
– Calco
– Madame Jeanette
– Lamoentji
– Maggi (bastante)
– Conoflok
– Azeta Vegetal
– Salo y pepper na smaak.
Hasie e calconan limpi y bai nan cu un meat mallet, pone salo, pepper, madam jeanette y un tiki azeta vegetal riba nan. Hasa nan “a la parilla” tur dos banda. (No laga nan hopi riba candela asina nan ta bira duro). Traha e saus di lamoentji, maggi, conoflok y madame jeanette y basha riba nan. Mas madame jeanette ta mihor. Come cu pan bati y banana hasa.
Calco Stoba
Ingrediente:
• 4 pida calco
• 1 siboyo
• 1promenton
• 2 of 3 lamunchi
• 2 cuchara grande di manteca
• 1 cuchara di consomé
Preparacion:
E calco un vlies roos pues mester kita esaki y lage blanco blanco pa despues ta bati e calconan te ora nan plama for di otro. E ora ey ta corta nan chikito chikito y pone nan den comchi. Corta e siboyo y promenton y laga nan hasa den e dos cucharanan di manteca den un panchi hundo. Ta pone tambe consumé y laganan hasa un tiki. Ora ta asina leu ta pone e calco den e panchi y laga nan djis hasa un tiki asina. Ta sake for di panchi y sirbie mesora. Pos saboria e Calco Stobá aki ku sea aros of tutu.
Calco tempera
Ingredientes:
– 1 liber di calco
– 3 ciboyo mediano
– 1 of 2 Madame Jeanette
– Awa caynte
– Salo y sucu
Den e baki di plastic of conchi di glas grandi pone e ciboyo corta na renchi. Agrega e eMadam Jeanette, salu y sucu (1 cuchara cada uno). Pone u wea herbe cu awa y salo. Slice e calco den dos pida y tenderize e cu martiuw dicushina (meattenderizer). Pasa e calco den awa cayente. No lage herbe den e awa. Corta ecalco den repi of bloki (depende di bo gusto) y tire den e baki plastic of conchi glas. Mix e bon. Usa awa cayente pa traha e vinager. Ami personalmente mi ta tira ongeveer 40 ml di vinagerpuro den e baki y mix e contenido bon. Purbe pa sabor y si falta zuur agrega un tiki vinager acerca.
Chow Mien di Galiña
Ingrediente:
• 3 liber di galiña (pecho) corta chikito
• ½ cup di hariña di pan
• 2 cuchara chikito di sala
• 2/3 cup di res
• 2 siboyo corta chikito
• 1 pida siboyo largo corta chikito
• 4 cup di awa
• 1 cup di mushroom corta chikito
• 4 blokki di bouillon
• 1 liber di spaggethi
• 2 cuchara grandi di Worcestershire Sauce
Preparacion:
Herbe e spaggethi den awa cu salo, ora cu e ta moli, ta score e awa ofo, y lag’e para. Bruha e salo y e hariña di pan den otro, pasa e galiñanan den e mescala aki. Pone e res na candela lag’e bira cayente, anto awor ta hasa e galiñanan aden. Caba ta pone e siboyo, selder, siboyo largo, mushroom tambe den e wea. Laganan tambe hasa un tiki, y ora nan bira bruin, ta pone e blikkinan di bouillon den un tiki awa, y basha nan tambe aden. Ta pone dos cup di awa tambe aden, tap’é. Awor ta baha e stof. Lag’e cushina mas óf menos mey ora óf te ora cu e bira moli. Ora e ta cla, ta pone e Worcestershire Sauce acera, y ta drey’e bon. Baha e wea foí candela. Basha e spaggethi riba un schaaltji, pone e galiña cushina riba dje, cu su saus un banda pa come.
Cibojo pika – Tempera
E ciboyo pika ta bai bon cu pisca hasa of use pa tembera ham, spam y seafood.
Ingredientenan:
– 3 ciboyo mediano cora
– Un of dos tenchi knoflook
– Awe cayente
– Essencia di Vinager
– Madam Jeanette
– Sucu y salo na smaak
Corta e ciboyo den renchi of chikito depende bo smaak. Corta e knoflok masha chikito. E madam Jeanette ta wordo corta chikito chikito of grandi si bo ta pensa di sake dispues pa no hasie
mucho pika. Mescla e ciboyo, knoflok y pika den un bowl di plastic of glas agrega e salu y sucu. E verhouding di vinager pa awa cayente ta ongeveer 1:8. Bo por hunga cu verhouding si bo kier e zuur mas skerpi of menos zuur. Si bo ta bay tempera ham of spam bo ta agrega un paar di clabo aden. Si bo ta tempera pisca (hasa) pone dos bladchi di laurel y un paar di clabo aden.
Ciopinno
Ingrediente:
• ½ lb. di filet di pisca – ½ promenton berde
• 2 siboyo corta chiquito – 1 teenchi knoflook corta chiquito
• 1 cuchara grandi di azeta dushi – 1 bl. grandi (16 onz) di tomati corta
• 1 bl. (8 onz) di saus tomati – ½ telep di salu
• ¼ telep di oregano – ¼ telep di basil peper
• 2 bleki di cabaron – 1 bleki di mixed clams
Preparacion:
Corta e fillet di pisca na pida chiquito. Corta promenton. Den un wega grandi hasa e promenton, siboyo, knoflook den azeta dushi te ora e siboyo cuminsa blink. E no mester bira bruin, agrega e tomati y saus di tomati biña, peterselie, salu, oregano, basil ypeper. Laga nan herbe. Baha e candela y smoor e pa 20 minuut. Pone pisca aden, cabaron y e bleki di clams. Laga nan herbe. Baha e candela pone tapadera y lage smoor pa 10 minuut of te ora e pisca no ta cura mas. Sirbie cu pan bati.
Frekedel di pisca
20 ons di pisca. Season cu peper, salo, lamoenchi y worcestersauce (L&P)
Corta na bloki:
– 3 oz promenton
– 3 oz tomati
– 3 oz selder (e blaachi)
– 3 oz sibojo
1. Pasa pisca den harina y hasi esaki
2. Sautee den planchi cu e pisca e verduranan, agrega 3 oz awa y 1 tsp di comino
3. Laga esaki smoor pa 30 min
4. Laga e pisca fria (sake pone den bowl y pone den cooler)
5. Mula e pisca, verdura, promente, of pica di papaya
6. 1 webo den e mescal; 1 cup pa 1 1/2 cup di maneermeel poko poko
7. Pasa e frekadel den harina blanco y hasanan den azeta cayente
8. Si e falta pika ta agrega pika di papaya
9. Si bo ta hase e mesun dia bo ta pase 2 vez den harinja
Breaded Banana:
1. Corta bacoba na 2
2. Pasa nan den webo (bon bati), harinja blanco y despues den paneermeel
3. Hasa nan den azeta cayente.
Gelatina
– 2 bl. condence
– 1 bl. lechi
– 1 bl. awa
– 4 webu
– 1 bl. peach parti na 1/2
– 400 grms., 2 kop – sucu
– 3 paki knox (10 sacu)
– 3 lamoentje
– 2 cuch. vanilla
No. 1:
4 sobres di knox den 1 glas di 1/4 l. Di awa frieuw cu e 3 of 4 lamoentje primi y lagele para.
Den 2 glas di awa y 2 kopi de sucu nos ta pone herebe, asina e herebe bahele for di stoof y basha no. 1 aden. Den un molde nos ta basha y hinkele den dreezer te ora e bira mitar duro. Ora e ta 1/2 duro nos ta pone e peach nan den dje y bolbe hinkele aden te ora e bira awor si duro-duro (gelatina) e ora ei bo ta pone e sobra riba dje y bolbe vries e.
No. 2:
– 2 glas di awa frieuw
– 2 doep lepel vanilla
– 6 sobres knox
– Toer esei nan laga para meskos cu no. 1
– 2 bleki condence
– 1 bleki lechi
– 1 cleki awa
– 4 weboe di drei
Pone nan tur aki riba candela y sigi drei te ora e herebe. Bahele for die candelay basha no. 2 den dje y sigi drei te ora e fria pa e no hanja vel. Ora e a fria y e otro den freezer ta duro, bashe riba dje y pone back laganan cuaga.
Hala di galiña style BBQ
Ingrediente:
• 250 gr. Hala di galiña – 8 cuchara di ketcup
• 8 cuchara di Soya sauce – 1 cuchara chikito di honing
• 1 cuchara chikito di binager – 2 teetchi knoflook
• ½ siboyo salo segun smaak
Preparacion:
1. Laba e halanan, depues secanan bon.
2. Machica of mula e siboyo y e knoflook fini-fini.
3. Traha un saus di tur e ingredientenen
4. Hunta e halanan cu e saus aki, laganan trek e sabordi e saus aki un rato.
5. Pone nan den un baki pa bay forno y kinke den forno na 200 grado, laga nan bira bunita bruin.
Keri Keri
Ingredientes:
– 2 lbs fillet di pisca
– Celdery
– Promenton grandi corta na bloki chikito
– Ciboyo corta na bloki chikito
– 1/2 tsp rucu
– Manteca
– Pepper
– 10 blachi basil
Den un wea grandi herbe e pisca den awa cu salo pa 20 minuut. Lage e pisca fria y garna e pisca. Den un wea di hero hasa e celder, promenton, ciboyo y e blachinan di basil den mantega pa ± 3 minuut. Agrega e pisca y rucu lage hasa pa 5 minuut mas. Usa e pepper pa trese na smaak. Si bo kier hasi e kerikeri pica agrega 1/2 madam Jeanette ora bo ta hasa e celder.
Kreeft
Ingrediente:
• 1 kreeft
• 1 cuchara grandi di manteca
• 1 siboyo grandi
• 1 kelki di brandy
• 1 glas di biña blanco
• 1 bleki di mushroom (champignon chiquito)
• Salu, pica
PA SAUS
Ingrediente:
• 3 sol di webo
• ½ kopi di awa
• 3 cuchara grandi di manteca
• 1 cuchara di lamoenchi (awa)
• Salu, pica
PA ADORNO
Ingrediente:
• 1 lb. di batata (chiquito)
• Sneetje di lamoenchi
Preparacion:
Herbe e Kreeft saca su carni, corte chiquito. Pone e manteca kima den un wea y corta e siboyo chiquito den dje. Pone e kreeft hunto cu e siboyo, baha e stoof un poco y basha e biña, e brandy y e mushroom tambe den e wea y poco salu y pica segun smaak, lage smoor un rato te ora e seca poco. Ta pone e dol de webonan den un comchi hunto cu e awa y ta bati esakinan un poco. Despues ta pone e comchi aki a baño di maria ariba candela y ta sigui batie te ora e bira scuma. E ora ey ariba candela mes ta pone acerca e manteca, e lamoenchi y salu y pica y ta sigui batie te ora e rende basta. Mientras ta traha e saki aki e kreeft tambe a bin cla, ta bashe den un asetchi, basha su saus ariba dje. Pa adorno ta herbe e batata nan caba hasa nan den manteca pone nan na rand di e asetchi hunto cu e sneechinan di lamoenchi.
Lomito Franses
Ingrediente:
• 2 liber di lomito
• 1 siboyo grandi corta fini-fini
• 2 bleki di mushroom
• 1 cup di bouillon
• ½ cup di hariña di pan
• 1 glas di biña corra
• Un tiki salo, cuffy y knoflook na puiro Manteca
Preparacion:
Despues di laba e lomito cu awa cu salo ta sasone cu e curry y e knoflook y lag’e para un rato. Awor den un wea di funchi, of un wea di hero nos ta pone manteca hasa bira bruin. Ora ta asina leu ta pone e lomito aden y laga hasa bira bonita bruin. Awor ta traha un saus di siboyo, bouillon, hariña di pan y e manteca. Si e ta tiki, nos ta pone mas manteca hunto y e biña y laga nan cushina pa 10 minuut. Ora ta cla ta basha e mushroom aden y laga esaki tambe cushina un tiki. Nos ta basha e sauw aki riba nos lomito y e ta cla.
Lomito horna
Ingrediente:
• 1 pida lomito
• 4 cup di ojange mermelada (jam)
• 3 cuchara gr. Di frozen orange juice
• 1 telep di mustard
• 1 siboyo chiquito raspa
• ¼ cup di soy saus
Preparacion:
Laba e lomito bon, lore den foil paper y pone den forno, prete bon den e foil y lage cushina bon den e forno pa 1 ½ ora. E resto di e cosnan pone den un bowl, mix nan tur hunto saca e carni horna, kita e foil. Hunta un forma cu manteca, pone e carni aden. Cu un kwashi hunta e carni cu ½ di e saus. Pone bek den forno, despues di ½ ora sake y bolbe hunte cu e resto di e saus. Despues bolbe pone den forno pa un rato pa e coy smaak. Ora bo sirbie pone cu aroz y berdura.
Omelet di pisca
Ingrediente:
• 2 kopi di pisca herbi
• 2 cuchara di siboyo corta chiquito
• 1 telep di salo
• ½ kopi di lechi
• ¼ telep di peper
• 3 cuchara di vinager
• 4 webo
• 4 cuchara di manteca dirti
Preparacion:
Prome ta bati e webonan. Bruha tur e specerijnan hunto. Te delaster ta pone e pisca. Pone un panchi na candela cu azeta dushi. Lage bira bon cayente basha awor e omelet aden y lage hasa bira bruin tur dos banda.
Paella
Ingrediente:
• 4 cuchara gr. Di manteca
• 150 gr. Pisca
• 300 gr. Cabaron
• 300 gr. Cangreuw di bleki
• 2 kreeft
• 300 gr. Oester fresco of di bleki
• 1 bleki mushroom
• 300 gr. Aroz
• 2 siboyo corta chiquito
• 1 promenton corta chiquito
• 1 tomati palo
• 2 cuchara di saus preto (soya saus)
• 1 ½ cuchara di brandy
• 1 consome di pisca
• Pikante na smaak
Preparacion:
Dirti e 4 cuchara di manteca, y hasa e siboyo, promenton, djei e tomati palo. Ora nan ta medio hasa tira e cabaron, e cangreu, e kreeft, oester y e pisca y laga nan hasa un rato. Djei bo ta tira e mushroom, e consome di pisca, y e brandy y laganan sigui hasa, delaster bo ta basha e azeta di olijvi, y laga nan hasa ariba candela abao. Herbe e aroz cu mita di bouillon di pisca un pida di promenton pa duna e aroz smaak. Ora e aroz ta cla, bashe den e plaanchi, draai e aroz bon pa tur cos drenta bon den otro y laga tur cos hasa bon, y sigui draai e pa e no pega te ora e seca bon.E no mester keda muha. Tira bo picante na bo smaak y listo.
Pan bati
Ingredientes:
– 1/2 cup di harinja blanco
– 3 cuchara di harinja geel
– 1 telep di baking powder
– 1 cuchara di lechi
– 1 cuchara di sucu
– 1 cuchara di salu
– Awa
– Azeta
Mescla tur e ingredientenan seco den otro. Agrega awa den e mescla te ora e bira un batter un tiki fini. Pone un casuela (un planchi di teflon tambe ta juda) na candela y hunta esaki cu
azeta. Bati bo pan y bon provecho.
Papaya stobá
Ingrediente:
• 1 papaya bèrde
• 1 liber di carni di cabrito
• 1 liber di carnisá
• 1 liber di rabo
• 3 batata aardappel
• ½ siboyo grandi
• 1 cuchara chikito di nootmuskaar
• 2 diente di knoflook of 1 cuchara chikito di knoflook na puiru
• 1 cuchara grandi ki rucu pa e cominda haya su color.
Preparacion:
Fresca bo carnisá y rabo for di un dia promé, esta laga e carninan pasa anochi den suficiente awa. Ora ta bay cushiná ta laba nan sigur dos te tres biaha. Corda si cu nan mester ta corta chikito chikito. Logicamente ta laba e carni di cabrito tambe hopi bon cu su awa cu lamoenchi. Ora tur carni ta bon laba ta pone nan den un wea cu awa cu ta cuater dede riba e carninan. Agrega e siboyo, nootmuskaat y knoflook y laga nan cushina bira un tiki moli. Mientras tanto ta prepara e papaya. Prome cu corta e papaya ta scherf esaki rond su curpa pa asina e lechi por sali. Despues ta casca y corta e papaya na dou dou, labé bon y poné huntu cu e manteca cerca e carninan. Na momento cu e papaya a cushina un tiki, ta agrega e batata cortá na blokki y e ruca. Bruha tur cos hunta, tapa e wea bon y laga esaki soda, manera nan tabata bisa antes (soda ta significa laga e cuminda cushina un poco man). Ora nos Papaya stobá ta cla nos por comé cu un bon funchi of aroz.
Pisca Corra Hasa
Ingrediente:
6 Pisca corra pareu – Azeta (e cantidad mester ta net pa e subi un tiki riba e pisca ora ta hase) – Salo •
Lamoenchi segun bo smaak – 3 pa 4 tenchi of djente di knoflook
Ingredientenan p’e saus:
1 siboyo grandi – 1 tomati – 1 promenton – 1 cuchara grandi di manteca – 2 cuchara di consome – 1 cup di awa
Preparacion:
Muha e pisca pa asina por scam’e mas lihe. Pa keda cla mas lihe por scama e pisca cu un forki. Ora ta cla di scama, ta limpia e pisca su paden bon y labe bon pa despues scherf e pisca cada banda di su curpa. Ora ta cla, ta buta salo riba e pisca y primi bon lamoenchi riba dje. Caba bute riba un serbete y sek’e, pero no ta laba e pisca. Kita e lamoenchi y salo. Mientras tanto ta pone un panchi na candela cu azeta cu e djentenan di knoflook. Laga esakinan hasa te ora nan bira bruin. Si e knoflooknan no ta bon hasa e piscanan ta pega, pues check esaki bon. Ora ta asina leu ta pone e piscanan den e azeta y laga nan hasa bon tur dos banda. No tapa e panchi!!! Ora e piscanan ta bon hasa ta saca nan for di e azeta y awor nos ta ban prepara e saus. Ta pone tur e specerijnan hunto den un panchi cu e manteca y laga nan hasa un tiki. Despues ta pone e cup di awa y e cuchara di consome. Laga esaki cushina un poco y nos saus ta cla. Sirbi bo pisca cu su saus crioyo, sea cu su funchi, aroz, tutu of batata. Anto pa e pisca corra baha mas miho ainda corda sirbi’e cu su banana moli hasa.
Pork chop den saus di tomati
Ingrediente:
• 2 cuchara grandi di azeta dushi
• 4 pork chops
• 4 cuchara grandi di pasta di tomati
• 1 ½ cup di bouillon di carni
• 1 bay leaf (lourierblaachi)
• 1 manteca of margarina
• ½ telep di oregano
• 1 paki frozen sweet peas
Preparacion:
Ceinta e azeta basta e pasta di tomati y bouillon aden. Drei nan y pone e bay leaf tambe aden. Den un otro planchi hasa e pork chops den manteca tur dos banda bruin y agrega e saus di tomati. Pone e tapadera y laganan smoor pa 20 min. Strooi e oregano den e saus y pone e sweet peas aden. Ceintanan den e saus atrobe. Sirbie cu aroz of macaroni.
Promenton yena cu cabaron
Ingrediente:
• ½ cup di macaroni herbi
• 6 promenton berde grandi
• ½ cup di selder corta chiquito
• 3 cuchara grandi di mateca
• 3 cuchara grandi di hariña blanco
• 1 telep di garlic salt
• 1 ¾ cup di lechi
• ¾ cup di swiss cheese raspa
• ¼ cup di biña blanco seco
• 2 bleki di cabaron
Preparacion:
Corta e top di e promentonnan y kita e simianan y e paden. Herbe e promenton nan pa 3 minuut den awa cayente cu un tiki salo. Bira nan boca abao pa scoria e awa. Haza e selder den e manteca,
agrega e hariña y garlic salt. Basha e lechi di biaha aden y cushine y drei te ora e bira diki. Tira ¼ cup di e keshi raspa y e biña aden. Drei e te ora e keeshi smelt. Pone awor e macaroni y e cabaron aden. Yena cada promento cu e mezcla aki y pone nan den un baking sheet y pone den forno na 350 grado pa 30 minuut. Strooi e resto di keeshi y pone nan horna pa 3 minuut mas of te ora e keeshi smelt.
Pudding di carni
Ingrediente:
• 2 liber di carni di baca corta nan dow dow
• 6 webo
• 1 tomati
• 1 siboyo
• 1 promenton
• 8 alcapara
• 10 aceituna
• 20 rasenchi
• ½ kopi di manteca
• ½ kopi di awa
Preparacion:
Laba e carni pone hasa den manteca cu e siboyo tomati y promenton. Ora e carni ta moli slais e aceitunanan y pone nan hunto y e alcaparanan y tambe e rasenchi. Bati e webonan y bashannan den e carni. Mescla tur cos bon mescla y bashanan den un forma bon hunta cu rees. Pone den fornu na 300 grado pa 1 ora.
Receta di pan
Ingrediente:
• 2 ½ cup awa
• ½ cup lechi
• 1 cuchara chiquito salo
• 6 cuchara grandi sucu
• ½ staf di margarina Blue ribbon
• 4 cuchara grandi rees Crisco
• 2 cuchara grandi ijs instant
• 2 ½ liber hariña blanco
Preparacion:
Pone den komchi grandi, tur ingrediente hunto no e ijs. Pone poco hariña drei tur hunto. Pone e ijs basha resto hariña y mansa nan te ora e mansa bira suave. Lora nan rondo of ki fomra cu ta. Laga nan rijs bon. Honra nan na 350 grado, te ora nan bira un tiki licht bruin.
Roast chicken
Ingrediente:
• 1 paki di chichen legs di 5 liber
• 1/8 teenchi di knoflook, selder
• 1 telep di res crushed peper
• Kruidnagel, yerba buena, promenton, siboyo
• 2 telep di curry
• 2 telep di consome
• 2 telep di pikante
• ½ telep di black peper
• Soya saus, ketchup, maggie
Preparacion
Laba e galiña bon cu lamoenchi y knoflook. Pone stoba cu tur e specerijnan y sausnan te cu e sausnan bira diki. Saca e galiñanan huntanan cu manteca y barbeque saus y pone nan den fornu 20 a 30 minut na 500 grado te ora cu e bira bruin.
Scampi
Ingrediente:
• 2 tenchi knoflok machika
• ½ telep di salo
• ½ telep di oregano
• 1 lb di cabaron casca limpi
• ½ cup di peterselie, corta chiquito
• ¼ cup di manteca margarina blue band• ½ lb di spaghetti herbi• 1 bleki di spinazie
Preparacion:
Mezela e knoflook, salo y oregano. Agrega esaki cu e manteca hunto cu azeta dushi. Ceinte, despues pone e cabaronnan aden. Hasanan pa 3 pa 5 minuut of te ora nan bira un color rose. Pone peterselie ariba tambe. Sirbie cu spaghetti cu spinazie, mescla cu keeshi parmesano y peper mula grof.
Schenkels gesmoor den saus
Ingrediente:
• 4 schenkels
• Salo, peper
• ½ cup hariña blanco
• 1 barra manteca of margarina
• Pida casca di un lamoenchi geel
• 1 telep di siboyo corta chiquito
• 1 tenchi knoflook, corta masha chiquito
• 1 telep di marjoram
• ½ cup di biña corra
• 1 telep di pasta di tomati
• Peterselie corta chiquito
• 2 cup bouillon di carni
Preparacion:
Strooi salo y peper ariba e schenkelnan. Pasanan den hariña blanco. Smelt e mateca y hasa e chenkelnan ariba candela halto te ora nan bira bruin. Baha e candela y agrega siboyo, knoflook, casca di lamoendhi y marjoram. Laga nan hasa un tiki den mateca.Combina e biña cu e pasta di tomati y keinta nan. Basha ariba e schenkels un copi bouillon y tap. Lage stoba pa 1 ½ ora ariba candela abao. Si ta necesario basha mas bouillon y bira e schenkelnan. Sacanan for di e wega y si e saus ta awa, drei untiki hariña blanco aden y pone schenkelnan back den e saus. Strooi peterselie ariba nan. Sirbie cu risotto of macaroni.
Sopi di Baca
– 1 1/4 lb (of) 20 oz di carni soppi na dice (bloki)
– 1 gall = 16 cups di aaw
– 2 oz of 4 tbsp di chicken base
Corta ba bloki no mucho grandi:
– 3 oz di sibojo
– 3 oz di selder
– 6 oz di wortel
– 4 oz di batata
– 4 oz batata dushi
– 4 oz vermicelli
– 1 1/2 pida di maishi
– 1 oz di pasta di tomati
– 1 tsp comino
– 1 oz de margarina
Blancheer e carni 1 x. Den un wea soutee e berduranan (siboyo y selder) den e margarina. Despues ta pone e carni aserca lage hasa un tiki. Despues ta pone e awa y e chicken base aserca. Tapa e wea bon y laga e sopi cushina pa 40 min. Ora e carni ta moli ta pone e resto aserca. Laga e batata bira moli y despues e sopi ta cla. Ta lage mei ora mas.
Pan bati di maishi rabo Mes un receta cu Pan bati gewoon. Pero cu e siguiente cambio:
– Midi di mashi rabo: 3 oz
– Midi di harinja blanco: 3 oz
Voor de rest tur cos ta keda mescos.